  

Јавни приход Града 555-001-00002959-16 Патријарха Павла бр. 1. +38755205472

ЈИБ: 4400315290000

Врста прихода 722591 Еmail: [skudsemberija@gmail.com](mailto:skudsemberija@gmail.com)

Буџетска организац. 0005503

Општина 005

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 215/20.

Датум: 31.03.2020.

**ИЗВЈЕШТАЈ О РАДУ**

**ЈАВНЕ УСТАНОВЕ СРПСКО КУЛТУРНО - УМЈЕТНИЧКО**

**ДРУШТВО „СЕМБЕРИЈА“ БИЈЕЉИНА ЗА 2019. ГОДИНУ**

Бијељина,

***УВОД***

Скупштина Града Бијељина је својим програмом рада предвидјела разматрање Извјештаја о раду Јавне установе Српско културно – умјетничко друштво „Семберија“ Бијељина.

Циљ извјештаја је упознавање са радом у 2019. години, те одржавањем и надградњом достигнутог степена развоја културе на подручју Града Бијељина. Као циљ свог функционисања Јавна установа Српско културно – умјетничко друштво „Семберија“ Бијељина има заштиту, његовање и афирмисање музичко-фолклорних традиција Семберије, Срба као народа и свих осталих народа са ових простора. Програмски задаци Установе имају дугорочни друштвени карактер, а који се огледа у унапређивању и представљању културног стваралаштва Семберије у земљи и у иностранству.

ЈУ СКУД „Семберија“ Бијељина је друштво које окупља велики број дјеце и младих, пружајући им могућност да своје слободно вријеме корисно проведу.

1. ***Организација рада запослених***

ЈУ СКУД „Семберија“ има 5 стално запослених радника и 1 лице запослено по Уговору на одређено вријеме од којих су:

1. Директор.........................................................................................1 извршилац
2. Стручни сарадник-кореограф.......................................................1 извршилац
3. Секретар-благајник........................................................................1 извршилац
4. Самостални стручни сарадник .....................................................1 извршилац
5. Шеф Народног оркестра................................................................1 извршилац
6. Самостални стручни сарадник за финансије...............................1 извршилац

По уговору о дјелу ангажовано је једно лице које је обављало послове економа на

одржавању и издавању ношњи, као и на пословима инструктора у школи и секцији ткања.

По уговору о повременим и привременим пословима било је запослено лице које је обављало послове кореографа за секцију фолклора ветерана.

У Јавној установи Српско културно – умјетничко друштво „Семберија“ постоје два органа управљања, а то су директор и Управни одбор.

Управни одбор чине три члана која активно учествују у вођењу Установе.

1. ***Секције у ЈУ СКУД „Семберија“ Бијељина***

У раду друштва, током 2019. године учествовало је око 400 активних чланова размјештених у сљедеће секције:

1. ***Фолклорна секција:***
2. Омладински ансамбл
3. Припремни ансамбл
4. Први дјечији ансамбл
5. Други дјечији ансамбл
6. Почетни ансамбл
7. Ансамбл ветерана
8. ***Вокална секција:***

а) Женска вокална група

б) Мушка вокална група

1. ***Народни оркестар:***
2. виолина – 8 чланова
3. флаута – 4 члана
4. хармоника – 3 члана
5. бас гитара – 1 члан
6. ритам гитара – 2 члана
7. бубањ – 1 члан
8. тапан – 1 члан
9. виолончело – 1 члан
10. фрула и кларинет - 1 члан
11. ***Ткачка секција***

***Слиједе кратки Извјештаји по секцијама:***

* 1. ***Фолклорна секција***

Фолклорна секција ЈУ СКУД-а „Семберија“ Бијељина је најбројнија секција, која на својим плећима носи огроман терет друштва у смислу одржавања програма, концерата и наступа. Кроз протеклу годину, одржан је велики број проба, које се иначе одржавају са кореографом два пута седмично за сваки ансамбл у вечерњим терминим, а у случају најављених тј. предвиђених наступа, број проба се знатно повећава, у зависности од потреба.

У септембру мјесецу је, након расписаног конкурса, почео са радом ансамбл ветарана, који је до краја 2019. године окупио 126 уписаних чланова, од тога активних у континуитету између 80 и 90. Пробе са ветеранима су, такође, одржаване два пута седмично. Овако велики и неочекиван одзив чланова је изазвао и медијско интересовање, па су све локалне медијске куће по неколико пута долазиле да снимају рад и праве прилоге.

Велики број чланова који годишње прође кроз све ансамбле Народних игара, говори о томе колика је и колико важна друштвена улога ЈУ СКУД-а „Семберија“. На стотине младих људи током свих ових година су у много чему обогатили своју биографију, а посебно у образовном и васпитном смислу.

Чврсто смо опредјељени да тендецију успјешности гајимо и даљe, остављајући је у аманет неким новим покољењима.

* 1. ***Вокална секција***

У нашем друштву, у посљедњој години много су напредовале женска и мушка вокална група, које су дале значајан печат развоју и очувању старе изворне пјесме.

Женска вокална група представља скуп младих и талентованих дјевојака са истинском вољом и жељом, да постану праве звијезде друштва.

Иначе, мушку и женску вокалну групу смо основали са циљем да унаприједимо развој друштва, а музички ентузијасти и музичари нашег Града су са великом жељом подржали нашу идеју и у томе смо заједнички успјели.

Интерпретације које изводе су различитих жанрова, базирају се на дјелима домаћих композитора. У намјери да се помјере традиционалне границе, успјешно се обрађују и пјевају руске пјесме, које су наишле на велико одушевљење публике, као и бугарске, македонске, црногорске.

* 1. ***Народни оркестар***

Поред фолклора, најважнија и незаобилазна секција је Народни оркестар ЈУ СКУД-а „Семберија“, без кога би рад друштва био немогућ. Радом оркестра руководи професор музике Жељко Ђукановић, који је остварио значајне резултате са члановима оркестра, те и одржао V Никољдански концерт Народног оркестра ЈУ СКУД-а „Семберија“. Никољдански концерт је постао традиционалан културни догађај, што представља још један квалитет који Установу издваја од осталих друштава која се баве његовањем традиције. Народни оркестар изводи изворну народну музику и пјесме, јер је то наш национални дух који треба да се чува.

Од марта 2013. године када је и основан, успјешно његује српско музичко - културно наслеђе, као и музику осталих балканских народа. Иначе, рад оркестра је искључиво усмјерен ка правим, исконским музичким и умјетничким вриједностима.

Репертоар Народног оркестра је врло разноврстан и састоји се од инструменталне и вокалне музике коју интерпретирају солисти вокалних група.

Чињеница да се сваке године учлањују нови млади људи у Народни оркестар указује на то да је омладина заинтересована за то изворно народно стваралаштво. На тај начин, а и путем концерата, указујемо млађим генерацијама на љепоту традиционалне музике и пјесме.

* 1. ***Ткачка секција***

Ткачка секција се састоји од школе ткања и ткачке секције. У школи се стиче основно знање из области ткања, а она траје најмање три мјесеца. Након завршене школе стечено знање се примјењује у ткачкој секцији у којој се производе комади народне ношње за потребе СКУД-а „Семберија“. Такође се производе украсне поклон врећице, футроле за оловке, мобилне телефоне и наочаре, као и остали сувенири.

У току 2019. године ткачка секција је израсла у стабилну школу и радионицу , па се тек у наредном периоду очекују прави резултати. Обуку изводи Цвија Крајишник, а секција броји седам активних полазница.

1. ***Број чланова у ЈУ СКУД-у „Семберија“ Бијељина***

Обзиром да се ради о Друштву у којем сваки појединац, у сваком тренутку одлучује о приступању или искључењу из рада друштва, број чланова се стално мјења. Таквих осцилација било је и током претходне године. Иначе, сваке године се друштво суочава са смјеном генерација, те се у том смислу стално мијења бројно стање чланова. Смјена генерација је у оваквим дјелатностима најслабија карика и прави највише техничких проблема, али свјесни те чињенице континуирано припремамо подмладак који може успјешно замијенити чланове који из било ког разлога оду.

1. ***Рад органа управљања***

ЈУ СКУД „Семберија“ Бијељина као јавна установа, по Одлуци о оснивању и Статуту има Управни одбор кога чине три члана. Током 2019. године, Управни одбор је имао шест радних сједница на којима су разматрана сва битна питања за рад и функционисање Друштва и донесене су Одлуке које су Одлуком о оснивању и Статутом дефинисане као надлежност овог органа.

Питања о којима је Управни одбор расправљао и одлучивао током 2019. године су:

* Разматрање и усвајање Извјештаја о раду ЈУ СКУД „Семберија“ Бијељина за 2018. годину;
* Разматрање и усвајање Плана и програма рада за 2019. годину
* Разматрање и усвајање Финансијског извјештаја за 2018. годину;
* Разматрање и доношење Одлука у вези са обезбјеђивањем средстава за путовања
* (турнеје);
* Разматрање текућих питања у вези са обиљежавањем славе ЈУ СКУД „Семберија“;
* Разматрање других питања значајних за рад и функционисање Установе.

Без озбиљности и одговорности, као и међусобне сарадње и координације при реализацији Програма рада кроз годину, изостали би резултати рада Друштва.

1. ***Реализација програма рада у 2019. години:***

***Јануар:***

* Чланови ЈУ СКУД-а „Семберија“су учествовали у литији на Бадње вече 06.01.2019. године. Поред првог извођачког и омладинског ансамбла учествовали су и чланови ансамбла ветерана;
* 24.01. Народни оркестар, женска вокална група и први извођачки ансамбл одржали концерт “У част Светог Саве“ , у епархијском дому;

***Фебруар:***

* Учешће на БН ТВ у програму посвећеном народном стваралаштву;
* Активности везане за организовање уписа нових чланова;

***Март:***

* Учешће на београдској ТВ Коперникус;
* Припрема нове кореографије;
* Организовали седмичне састанке са члановима свих секција у циљу унапређења рада друшта;

***Април:***

* 03. априла у Центру за културу организовали концерт за дан МУП-а;
* 14. априла гостовање на Хепи ТВ у Београду;
* 17. април снимање васкршњег програма на БН ТВ;
* 19. април, учешће на отварању Сајма туризма у Бијељини;
* 20. април, реализовање традиционалног програма на отвореном „Лазарице“;
* 28. април, наступ у васкрђњем програму испред Центра за културу;

***Мај:***

* Припрема и увјежбавање порограма за годишњи концерт,
* Родитељски састанак пред турнеју;

***Јун:***

* 16. јун, наступ у манастиру Тавна, дјечијег и омладинског ансамбла у пратњи Народног оркестра;
* 27. јун, Одржали годишњи концерт у сали ЈУ Центра за културу „Семберија“, гдје су на сцени учествовали сви чланови друштва, односно сви ансамбли;
* Обиљежили славу „Видовдан“ са гостима и члановима у галерији Центра за културу, дана 28.06.2019. године.
* 30. јун, у вечерњим сатима кренули на турнеју у Златне Пјасце, Бугарска, укупно 60 чланова.на турнеју су отпутовали чланови првог извођачког ансамбла, дјечијег ансамбла, женска вокална група и народни оркестар;

***Јул:***

* 08. јула се вратили са турнеје у Бугарску;
* 15 дана распуста,
* Повећан број проба са члановима Првог омладинског и Првог дјечијег ансамбла ради учествовања у манифестацији „Пантелински дани“ који се одржавају у мјесецу августу;

***Август:***

* 06.08. Одржали концерт „Вече семберског фолклора“ на градском тргу у Бијељини, у оквиру „Пантелинских дана“ ;
* 08.08. у Градском парку приредили Духовно вече, у оквиру Пантелинских дана;

***Септембар:***

* Организовали упис нових чланова у све секције друштва, од 01.09 - 30.09.2019. године;
* Почетак проба у новој сезони, односно школској години;

***Октобар:***

* 06. 10. Узели учешће у манифестацији Уштипковање;
* 13. 10, учешће на фестивалу „Босиљковање“ у Дервенти;
* 23. 10. Снимање емисије „Ко то тамо пјева“ на БН ТВ, први и дјечији извођачки ансамбл, уз пратњу Народног оркестра;

***Новембар:***

* 08. 11. Одржали концерт „Гусларско - епско вече“ у сали Центра за културу „Семберија“, у оквиру манифестације „Вишњићеви дани“, у сарадњи са народним гусларима;

***Децембар:***

* 05. 12. отпутовали у Беч на позив КУД „Семберија и Мајевица“, а вратили се 08. 12. 2019. године;
* Народни оркестар, женска и мушка вокална група одржали традиционални Никољдански концерт у сали Центра за културу „Семберија“ дана 16.12.2019. године;
* 25. 12. 2019. године снимање музичког програма на БН ТВ.

1. ***Активности - реализација:***

Планирана активност поновног покретања ткачке секције и школе ткања, у потпуности је реализована.. Културно-умјетничка активност и реализација програмских задатака установе, генерално се одвијала кроз:

* Континуиран рад на анимирању и укључивању нових чланова у све секције ЈУ СКУД-а „Семберија“ Бијељина;
* Припрема и реализација пригодних културно - умјетничких програма у склопу обиљежавања значајних празника и догађаја на подручју Града;
* Реализација цјеловечерњих концерата (самосталних или у сарадњи са другим културно-умјетничким друштвима);
* Припрема и реализација одабраних културно - умјетничких садржаја у склопу
* обиљежавања значајних догађаја и датума;
* Учешће ЈУ СКУД „Семберија“ на смотрама, саборима и фестивалима у земљи и иностранству;
* Расписивање конкурса за пријем нових чланова у све секције ЈУ СКУД-а „Семберија“ Бијељина;
* Активном сарадњом са медијима, сродним удружењима и установама из области културе са подручја Града Бијељина;

У 2019. години посебна пажња је фокусирана на рад са новооснованом секцијом ветерана, што је неизоставно довело до изузетно добрих резултата, а то и потврђује чињеница да је одзив на конкурс за пријем у секцију ветерана надмашио сва очекивања и од самог старта су нови чланови почели пробе са великим ентузијазмом, што је довело до брзог савладавања наставних јединица.Такође је велика пажња посвећена поновном покретању ткачке секције.

Гледано у цјелости, ЈУ СКУД „Семберија“ Бијељина, у прошлој години, реализовало је богату и разноврсну културно-умјетничку активност, коју потврђују многобројне активности у којима је друштво учествовало.

1. ***Промоција и афирмација друштва***

Настављена је континуирана сарадња у 2019. години са БН ТВ, са којом имамо могућност рекламирања, промоције наше Установе и објављивања разних конкурса ЈУ СКУД „Семберија“ Бијељина, без накнаде.

Настављена је сарадња са медијским кућама: РТРС, Арена, Слобомир и ИН телевизија, а имамо и изузетно добру сарадњу и са „Семберским новинама“, као и са интернет порталима са подручја Града Бијељина.

1. ***Приједлози мјера за побољшање***

Како би наш рад био разноврснији и успјешнији, предлажемо могућност повећања средстава у буџету за ЈУ СКУД „Семберија“, како би имали могућност развијати одређене секције које би допринијеле очувању традиције, као и финансијске помоћи за остваривање путовања за чланове друштва, чиме би ширили значај музичко - фолклорне и обичајне традиције, као и препознатљивост, сарадњу и пријатељство Града Бијељина са свим крајевима свијета које наше друштво посјети. Такође, новоосноване секције Ансамбл ветерана и ткачка секција да би егзистирале и стварале нове вриједности морају имати едукаторе који оспособљавају чланове тих секција, а ти едукатори требају бити адекватно плаћени. Када то успијемо обезбиједити база на којој почива ЈУ СКУД „Семберија“ биће итекако стабилнија, а резултати њеног рада квалитетнији на понос цијеле Семберије.

Директор

ЈУ СКУД „Семберија“ Бијељина

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранка Марковић Савчић