**

**ГРАД БИЈЕЉИНА**

**ИНФОРМАЦИЈA О РАДУ**

**МЈЕСНИХ ЗАЈЕДНИЦА**

**Бијељина, 2020. година**

**ИНФОРМАЦИЈА**

**О РАДУ МЈЕСНИХ ЗАЈЕДНИЦА И О СТАЊУ И КОРИШЋЕЊУ ОБЈЕКАТА МЈЕСНИХ ЗАЈЕДНИЦА НА ПОДРУЧЈУ ГРАДА БИЈЕЉИНА**

Према програму рада Скупштине Града Бијељина

за 2020. годину предвиђена је информација

о раду мјесних заједница и о стању и коришћењу објеката

мјесних заједница на подручју Града Бијељина

Информација о раду мјесних заједница и о стању и коришћењу објеката мјесних заједница на подручју Града Бијељина, обухватиће све оне активности и послове из дјелокруга надлежности мјесних заједница на подручју Града Бијељина, који су реализовани у 2019. години. На подручју Града Бијељина егзистира 70 мјесних заједница од којих је 13. на подручју насељеног мјеста Бијељина, преостале мјесне заједнице њих 57 су на руралном подручју Града Бијељина. Сеоске мјесне заједнице највећу пажњу и активности испољавају на изградњи и одржавању комуналне инфраструктуре. Када је у питању комунална инфраструктура мјесне заједнице, свака према својим потребама и стању на терену жели да ријеши питање путне мреже, водоводне мреже, ниско-напонске мреже, јавне расвјете, школских и спортских објеката, објеката које користе мјесне заједнице, проширења мјесних гробаља , као и других питања од заначаја и интереса за грађане у мјесним заједницама.

Потешкоће у сеоским мјесним заједницама, када су у питању некатегорисани путеви, односе се на њихво одржавање, заштиту од узурпације, затрпавања путних јарака или њиховог неодржавања, појава зарастања растиња, и живице уз некатегорисане путеве, којa је у профилу пута, те утиче да су путеви непрегледни чиме је угрожена и сама безбједност учесника у саобраћају. За одржавање некатегорисаних путева потребно је предвидјети већи износ средстава у буџету Града Бијељина. У сарадњи са мјесним заједницама урадити програм одржавања некатегорисаних путева, минималних потребних количина шљунка за њихово одржавање, као и одредити приоритетне некатегорисане путне правце који су од значаја за мјесне заједнице. Потребно је да се уочене појаве ефикасно и благовремено рјешавају од стране надлежних органа, посебно питање узурпације путева, сасјецања живице и растиња, заштите путних јарака од затрпавања, а тиме би практично и њихово одржавање изискивало мање новчаних средстава.

Наставити са праксом суфинансирања пошљунчавања некатегорисаних путева уз учешће грађана, у складу са могућностима буџета Града Бијељина. Када су у питању сеоске мјесне заједнице, треба истаћи питање управљање мјесним гробљима. Скупштина Града Бијељина донијела је Одлуку о оснивању ЈКП „Градско гробље“ које би управљало гробљима. Парцелама које су у власништву Града Бијељина, а које је преузело један мањи број мјесних гробаља на управљање и одржавање, и које би требало преузети и остала мјесна гробља у сеоским мјесним заједницама јер је стање у мјесним гробљима у већини случајева потпуно неуређено а по закону о гробљима и погребној дјелатности („Службени гласник Републике Српске“ број: 31/13). Мјесне заједнице немају никакву надлежност везано за управљање и одржавање гробаља. Поједине мјесне заједнице имају потребу рјешавања проширења постојећих мјесних гробаља, такви случајеви су у мјесним заједницама: Обријеж, сахрањују се умрла лица из Јоховца и Обријежи, Бродац, Попови, насељено мјесто Тријешница и Глоговац.

На подручју сеоских мјесних заједница присутна је појава стварања дивљих депонија комуналног отпада, што повремено изазива потребу њиховог санирања, као и спречавање настанка нових на различитим локалитетима. Уочљиво је да су најчешћи локалитети дивљих депонија везани за напуштене шљункаре, водототоке (канали), као и гомиле у путним јарцима, или неким другим површинама. За све мјесне заједнице постоји организовани одвоз комуналног одпада, али се наведени проблем јавља као последица неодговорног понашања дијела мјештана, који вјероватно немају закључен уговор са даваоцем комуналне услуге, нити ту услугу плаћају, већ комунални одпад одлажу на недозвољена мјеста или га повремено уништавају, тако што га спаљују.

Преглед реализованих пројеката изградње водоводних линија у 2019.г

Програмом изградње комуналне инфраструктуре на територији Града Бијељина за 2019. годину за изградњу-проширење водоводних мрежа планирана су средства у износу од 178.906,32 КМ. У складу са Одлуком о поступку и кретеријумима за суфинансирање пројеката мјесних заједница на подручју Града Бијељина („Службени гласник Општине Бијељина“, број: 29/06, 16/08, 29/08, 24/11 и 21/12), Град учествује у суфинансирању изградње-проширења водоводних мрежа у износу од 80% а грађани 20%. У склопу реализације наведеног пројекта, у 2019. Години за изградњу-проширење водоводних мрежа на подручју Града Бијељина, потписано је укупно 20 уговора у вриједности од 177.031,26 КМ, од чега су 141.625,01 КМ средства из буџета Града Бијељина и 35.406,25 КМ средства мјесних заједница. Предметни уговори су реализовани, а укупна дужина новоизграђене водоводне мреже износи 2.055м.

Преглед реализовани пројеката асфалтирања у 2019.години

Током 2019. године на подручју Града Бијељина извршена је изградња и асфалтирање локалних, некатегорисаних путева и градских улица у дужини од 5.958 метара. Укупна вриједност изведених радова износи 582.158,45 КМ, од чега је из буџета Града издвојено 446.254,12 КМ а учешће грађана обезбијеђено 134.904,33 КМ. У сљедећим табелама приказан је преглед извршених радова (дужина, вриједност изведених радова, учешће града, учешће екстерних извора финансирања).

|  |  |  |  |  |  |
| --- | --- | --- | --- | --- | --- |
| Ред.  број | ОПИС ПОСЛА | Дужина  (м¹) | Вриједност радова  (КМ) | Учешће Града | Учешће Грађана/МЗ |
| 1. | Асфалтирање некатегорисаног пута у МЗ Градац | 800 | 68.351,40 | 47.845.98 | 20.505,42 |
| 2. | Асфалтирање некатегорисаног пута у МЗ Суво Поље | 210 | 18.294,82 | 12.806,37 | 5.488,45 |
| 3. | Асфалтирање некатегорисаног пута у МЗ Доња Чађавица | 520 | 41.395,17 | 28.976,62 | 12.418,55 |
| 4. | Асфалтирање некатегорисаног пута у МЗ Манојевић Средњи | 1.536 | 158.480,46 | 110.936,32 | 47.544,14 |
| 5. | Асфалтирање дијела локалног пута Л-17 у МЗ Градац-Ступањ, дужине 500,00 м | 500 | 70.528,77 | 49.370,14 | 21.158,63 |
| 6. | Асфалтирање некатегорисаног пута у МЗ Велика Обарска (Јоргос и код кванташке пијаце) | 646 | 54.974,20 | 38.481,94 | 16.492,26 |
| 7. | Асфалтирање некатегорисаног пута у МЗ Црњелово Горње | 1000 | 85.494,24 | 85.494,24 |  |
| 8. | Асфалтирање некатегорисаног пута у МЗ Суво Поље | 460 | 40.989,60 | 28.692,72 | 12.296,88 |
| 9. | Асфалтирање некатегорисаног пута у МЗ Амајлије поред објеката за колективни смјештај избјеглих и расељених лица | 66 | 11.691,01 | 11.691,01 |  |
| 10. | АСФАЛТИРАЊЕ ДИЈЕЛА ПЈЕШАЧКЕ СТАЗЕ У ОКВИРУ КОМПЛЕКСА ГРАДСКОГ ПАРКА У БИЈЕЉИНИ, ДУЖИНЕ L=220,00m, | 220 | 31.958,78 | 31.958,78 |  |

|  |  |  |  |  |  |
| --- | --- | --- | --- | --- | --- |
| Ред.  број | ОПИС ПОСЛА | Дужина  (м¹) | Вриједност радова  (КМ) | Учешће Града | Учешће Федералног Министарства |
| 1. | Изградња инфраструктуре путева и улица у сарадњи са Федералним министарством за расељене особе и избјеглице |  | 380.000 | 246.000 | 134.000 |

Укупно у току 2019. године, мјесне заједнице су кандидовале 42. пројекта за суфинасирање. Пројекти мјесних заједница суфинасирају се у складу са Одлуком о поступку и критеријумима за суфинансирање пројеката мјесних заједница на подручју општине Бијељина у којој је дефинисано да Град Бијељина суфинансира пројекте изградње водоводних линија са 80% учешћа, а мјесне заједнице 20%, асфалтирање сеоских путева и градских улица, Град Бијељина 70%, а мјесне заједнице 30%, изградња јавне расвјете Град Бијељина 50 %, мјесне заједнице 50 %. Очекивати је да у току 2020. године у складу са средствима буџета Града Бијељина значајан број кандидованих пројеката буде реализован.

Када су у питању објекти у мјесним заједнцама, њихово стање и начин коришћења, треба истаћи да на подручју Града Бијељина постоји 74 објекта која користе мјесне заједнице или удружења грађана на подручју мјесне заједнице. Већина тих објеката, у складу са законом о преносу права друштвене својине на јединицу локалне самоуправе („Службени Гласник Републике Српске“ број:70/06) укњижен је у корист Општине Бијељина, осим у случајевима гдје нису имовинско-правни односи ријешени.

Објекти домова културе у сеоским срединама се углавном користе за зборове грађана као и друга друштвена окупљања. Домови културе су на неки начин приведени основној друштвеној функцији, и постали мјесто окупљања великог броја грађана, посебно младих, јер је у предходном периоду основано и регистровано 14. културно умјетничких друштава у мјесним заједницама (Дворови, Доње Црњелово, Батковић, Велика Обарска, Којчиновац-Чардачине, Драгаљевац Доњи, Суво Поље, Бродац, Нова Јања, Трњаци, Глоговац, Попови, Средњи Драгаљевац, Балатун), а неколико друштава је у фази оснивања (Патковача, Љељенча, Градац).

Друга група објеката ткз. читаонице су у релативно солидном стању ,али је потребно редовно одржавање.

Домове културе у сеоским мјесним заједницама, користе мјесне заједнице, мјесни фудбалски клубови, културно-умјетничка друштва, удружења грађана, борци, пензионери, ловци, док у појединим објектима су смјештене амбуланте породичне медицине и поште Републике Српске (Велика Обарска, Горње Црњелово, Доњи Драгаљевац, Главичице, Суво Поље, Ченгић, Горња Чађавица, Вршани, Трњаци, Бродац, Батковић, Модран, Пучиле,Буковица Доња, Бањица).

Градске мјесне заједнице користе објекте за потребе својих активности, а стање тих објеката је углавном задовољавајуће. У предходном периоду се није улагало у поједине објекте те је потребно да се у наредном периоду предвиде одређена новчана средства у буџету Града Бијељина, за најнужније санације односно одржавање. Просторије које нису потребне за рад мјесних заједница издате су у закуп, а такви случајеви су у мјесним заједницама „Центар“, Суво Поље, Модран. Мјесне заједнице „Вељко Лукић“ „Центар“ и „15.Мајевичка“ немају објекте за рад Савјета, јер се у објекат који су некад користили уселила Полицијска станица за безбиједност саобраћаја.. Из тих разлога Градска управа Града Бијељина, узела је у закуп просторије за наведене мјесне заједнице, како би Савјети мјесних заједница имали услове за свој рад.

Увиђајући потребу реконструкције домова културе и уређења домова културе и читаоница по мјесним заједницама, извршена је санација објеката и просторија у следећим мјесним заједницама:

* М.З. Ковачићи – санација дома културе, уградња столарије на истом,
* М.З. Чађавица Горња – обнова електроинсталација на дому културе и санација дома културе,
* М.З. Ченгић – обнова електроинсалације, раздвајање бројила у дому културе, М.З. Буковица Доња (Главичорак) – обнова електроинсталација и прикључење електричне енергије,
* М.З. Даздарево – обнова електроинсталације на објекту стара школа и прикључење електричне енергије за потребе мјесне заједнице,
* М.З. Драгаљевац Средњи – прибављање електроенергетске сагласности и прикључење на НН мрежу објекта на гробљу,
* М.З. Јања – уградња електро ормара у Новом насељу, уређење простора око стадиона фудбалског клуба у Новом насељу,
* М.З. Попови – поправка електроинсталација у дому културе, изградња бине у дому културе, унутрашње уређење дома културе,
* М.З. Црњелово Доње – набавка цријепа и кубура за потребе објекта на гробљу, набавка и уградња алуминијске и пвц столарије, изградња санитарног чвора и тротоара на објекту на грабљу,
* М.З. „Лединци“ – набавка тракастих завјеса за потребе просторија мјесне заједнице,
* М.З. Бродац – набавка и уградња ламинта у малој сали дома културе, изградња дјечијег игралишта,
* М.З. „Соколски Дом“ – набавка и уградња тракастих завјеса за потребе просторија мјессних заједница,
* М.З. Међаши – набавка материјала и кречење просторија читаонице и свлачионице,
* М.З. Балатун – набавка реквизита и постављање истих на игралиште за дјецу, М.З. „Галац“ – реконструкција читаонице и вањско уређење око објекта,
* М.З. Велика Обарска – набавка материјала и израда кровног покривача на дому културе,
* М.З. Чађавица Доња – набавка материјала за изградњу објекта на гробљу, набавлка електро материјала за потребе дома културе,
* М.З. Црњелово Горње – набавка огрева за потребе читаонице,
* М.З. Загони – набавка и изградња дјечијег игралишта.

Урађена је набавка и постављање табли са натписом мјесне заједнице на сједишта мјесних заједница, набавка и постављање носача застава насједишта мјесних заједница, набавка и постављање копаља и застава на сједишта мјесних заједница.

Свим грађанима који су жељели да пријаве порез на непокретности, на обрасцима (ПФРН, ЗОПН, ЗУПО, ПВОН) извршена бесплатна услуга, од стране службеника Одсјека за послове мјесних заједница.

Скупштина Града Бијељина када су у питању објекти које користе мјесне заједнице на подручју Града Бијељина требала би у наредном периоду предвидјети средства у буџету Града Бијељина, те урадити план и програм санације објеката. Такође је потребно донјети Одлуку Скупштине Града Бијељина која би јасно дефинисала услове и начин коришћења објеката у складу са Законом и Статутом Града. Мјесне заједнице на подручју Града Бијељина, у наредном периоду, у сарадњи са Градском управом Града Бијељина, требало би да припреме планове и програме изградње и одржавања објеката комуналне инфраструктуре на подручју сваке мјесне заједнице, што би олакшало планирање и динамику њиховог рјешавања на цјелокупном подручју Града Бијељина. Савјети мјесних заједница у најчешћем случају су слабо активни, ријеђе се одржавају састанци савјета. Досадашњи рад Савјета мјесних заједница одвијао се по принципу волонтеризма, без икакве накнаде, што утиче на мотивацију и сам рад Савјета мјесних заједница.

Информацију припремио

Одсјек за послове мјесних заједница

Шеф Одсјека

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Славиша Савић