**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“**

**ДОО Б И Ј Е Љ И Н А**

Број: И-178/20

Датум:25.03.2020. године

**ПЛАН РАДА**

**СА ПРОЦИЈЕЊЕНИМ ПРИХОДИМА И РАСХОДИМА**

**ЗА 2020. ГОДИНУ**

На основу Завршног рачуна из 2019. године и Плана буџета за 2020. годину, припремљених претпоставки за дјелотворније управљање градским-грађевинским земљиштем, израде просторно-планске документације, пројеката објеката високоградње и нискоградње, са пројектима саобраћајница, електро и хидротехничке инфраструктуре, учешћа у остваривању и изградњи индустријских зона, аутобуске и ватрогасне станице, паркинг гараже и друго, предлажемо усвајање сљедећег Плана рада Дирекције за 2020. годину:

План за 2020. годину заснован је и на проглашењу ванредног стања због корона вируса у РС 16.03.2020. год. уз претпоставку да ће имати утицај на пословање до краја маја 2020. год., као и на раду укупно 53 радника, од којих 31 припада Сектору за

Економско-правне послове, градско грађевинско земљиште и саобраћај (11 радника- Служба спортско-рекреативних објеката, 3 радника –Служба за финансијске и рачуноводствене послове, 8 радника – Служба за кадровске и опште послове, 8 радника –Служба за управљање јавним паркиралиштима и Служба за градско грађевинско земљиште и имовинско правне послове, 1 извршни директор), док 22 радникa припада Техничком сектору (по 10 у службама, директор и извршни директор Техничког сектора).

Планирана структура запослених према стручној спреми је следећа: 32 радника ВСС, 2 радника ВШС, 17 радника ССС, 5 радника остало.

**ПЛАН ПРИХОДА ЗА 2020. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ПОСЛОВА | Планирано 2019. у КМ | Остварено 31.12.19. у КМ | Индекс % оств./план. | **План 2020.** у КМ |
| 1. | Послови контроле техничке документације | 15.000 | 3.474 | 23,16 | 65.000 |
| 2. | Израда струч. мишљења и урбанист.-техничких услова | 250.000 | 206.266 | 82,51 | 200.000 |
| 3. | Технички прегледи објеката | 40.000 | 55.858 | 139,65 | 45.000 |
| 4. | Вршење стручног надзора у току изградње објеката –  извођења радова високоградње и нискоградње | 145.000 | 233.010 | 160,70 | 200.000 |
| 5. | Израда просторно–планске документације и  пројектовање објеката високоградње и нискоградње  - планирање  - пројектовање нискоградња и високоградња | 260.000 | 178.467 | 68,24 | 223.000 |
| 6. | Уговорене услуге – наплата паркирања | 780.000 | 801.753 | 102,79 | 650.000 |
| 7. | Уређење градског грађев. земљишта и процјене имовине | 30.000 | 34.170 | 113,90 | 180.000 |
| 8. | Приходи из буџета за Спорт. салу и Градски стадион | 170.000 | 169.995 | 100,00 | 180.000 |
| 9. | Приходи од буџета за инв. улагања у спортске објекте | - | - | - | - |
| 10. | Остали приходи и рефундације | 50.000 | 49.134 | 98,27 | 40.000 |
|  | УКУПНО ПРИХОДИ: | 1.750.000 | 1.732.127 | 98,98 | 1.783.000 |

**Образложење плана прихода**

1. Приходи од послова контроле техничке документације искључиво зависе од броја извршених ревизија на објектима изнад 400 м2 и висина прихода је везана за очекивани број таквих објеката. Ови приходи су сасвим непредвидиви, и како имамо наговјештаја за могуће обављање послова ревизије техничке документације за веће објекте у другим локалним заједницама, планирамо приход од 65.000,0 КМ
2. Израда урбанистичко-техничких услова се врши захваљујући обавези инвеститора за њихово прибављање по законским прописима. С обзиром да се уназад три године приходи по овом основу крећу око 200.000 КМ, тај износ смо планирали за предстојећу годину.
3. Приходи од техничких прегледа објеката прошле године су били 55.859 КМ. Реално долази до њиховог опадања, те пошто су прилично непредвидиви, претпоставка је да ће се остварити у висини од 45.000 КМ.

4. Вршење стручног надзора у току 2019. године је остварено у износу од 233.010 КМ, првенствено вршењем надзора

над изградњом објеката и инсталација кишне и фекалне канализације са пратећим инсталацијама (хидротехничка фаза) и уређења саобраћајних и пјешачких површина (саобраћајна фаза) у зони фекалног колектора „Орио“.

У 2020. год. очекујемо вршење стручног надзора на извођењу радова високоградње и нискоградње за Градску управу у износу од 220.000 КМ, као и наплату за извршени стручни надзора на гасификацији у Бијељини.

5.Послови израде просторно-планске документације и пројектовања објеката високоградње и нискоградње, те израде

пројеката инфраструктуре у оквиру Техничког сектора Дирекције планирани су у износу који се креће између

остварења из 2017., 2018. и 2019. године, тј. у износу од 220.000 КМ.

Основ за такав план су предвиђена средства у Буџету Града Бијељина за израду просторно планске документације .

1. Полазећи од остварења прихода у 2019. години, а узимајући у обзир посљедице након проглашења ванредне ситуације због корона вируса у Републици Српској од 16.03.2020. године, које је у Бијељини довело до драстичног смањења захтјева за паркирање, објективно је планирати приходе за 2020. годину у висини од 650.000 КМ.

1. Планом Буџета Града Бијељина за 2020 годину, као и у предходним годинама, и поред више усмених и писмених примједби од стране Дирекције, нису планирана средства која су у директној вези са важећим Споразумом о уређењу градског грађевинског земљишта по основу одобрених кредитних средстава,број: 02-475-159/13 и И-471/13 од 27.06.2013. године, у којем је утврђена обавеза Града према Дирекцији да буџетом обезбиједи средства најмање у износу мјесечних кредитних ануитета, што за 2020.годину, по репрограму кредитних обавеза са припадајућим ПДВ-ом износи око 140.000 КМ, а што би морало да се исправи кроз ребалансе Буџета.

У последње три године, на основу планираног Буџета Града Бијељина на име послова на уређењу ГГЗ (осим уговорених радова на изради просторно-планске документације и надзора), дефинисаним важећим Споразумима, Дирекција није ништа наплатила осим накнаде за повјерене послове на процјенама некретнина у својини Града, и то дјеломично, у висини одобрених буџетских средстава, тако да тренутно, само на основу закључених споразума и урађенох послова, због непостојања „простора“ у буџету Града, није фактурисано око 300.000КМ.

Ово је, због немогућности већег ангажовања Дирекције на пословима уређења, поред више упозорења, довело и до тога да поједине одредбе скупштинских Одлука нису усклађене са са законском и подзаконском регулативом из области уређења градског грађевинског земљишта, што је дописом образложено Одјељењу за стамбено- комуналне послове и заштиту животне средине Градске управе Града Бијељина (акт број: броју: И-113/19 од 28.02.2019.године) са датим предлозима за решавање.

У јуну 2019. Године Служба за уређење грађевинског земљишта и имовинско правне послове је урадила Информацију о стању уређења градског грађевинског земљишта и статусу Дирекције по овом питању.

Са информацијом је,путем Управе предузећа, упозната Градска управа. У информацији се и предлаже донешење нове Одлуке о повјеравању послова уређења градског грађевинског земљишта, којом би се планирала додатна средства за уређење у износу од 350.000 КМ годишње.

Како се очекује да се ово питање ријеши до јула 2020. године , имајући у виду да је планирана ставка за процјене градске имовине у износу од 40.000,00 КМ, планирамо приходе везане за уређење градског грађевинског земљишта и процјену имовине износ од 180.000КМ

1. Приходи који се односе на буџетско финансирање спортске сале и градског стадион,а планом Буџета за 2020. годину планирани су у износу од 180.000,00 КМ, што би могло покрити редовне годишње бруто плате за 10 тренутно запослених у тој области, као и дио трошкова. Трошкови угља, електричне енергије, воде, комуналних услуга, текућег одржавања и слично прелазе 30.000 КМ, а да се не говори о учешћу у трошковима управе, надзорног одбора, ревизије, такси и сл. тако да би Дирекција морала остварити приход од минимум 200.000,00 КМ, а и више.
2. На основу стања спортско-рекреативних објеката, и у току 2020. године неопходно је наставити са инвестиционим одржавањем спортске сале у Рачанској улици. Након замјене кровног покривача и паркета неопходна је у овој години ријешити загријавање објекта. Постојећи котлови у котловници Гимназије нису више употребљиви и до почетка грејне сезоне 2020-2021. год. се мора обезбиједити нова котловница. Најважније активност, коју треба спровести заједно са Градском управом је добијања употребне дозволе за постојећи објекат. Како се не очекује да ће средства за те намјене ићи преко рачуна Дирекције, за ову ставку нису планирани приходи.
3. Остали приходи и рефундације односе се на рефундације за неколико породиљских одсустава и боловања преко 30 дана, те за могуће приправнике, а пристижу од фондова за запошљавања, здравствене и дјечије заштите.

**ПЛАН РАСХОДА ЗА 2020. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ТРОШКОВА | Планирано 2019. у КМ | Остварено 31.12.19. у КМ | Индекс % оств./план. | **План 2020**. **у КМ** |
| 1. | Канцеларијски материјал и картице за паркинг | 25.000 | 28.382 | 113.53 | 30.000 |
| 2. | Трошкови електричне енергије, угља и горива | 38.000 | 32.533 | 85,61 | 35.000 |
| 3. | Бруто плате запослених радника | 980.000 | 977.952 | 99,79 | 999.000 |
| 4. | Надзорни одбор | 30.000 | 29.851 | 99,50 | 30.000 |
| 5. | Дневнице за службена путовања | 2.500 | 3.633 | 145,32 | 3.000 |
| 6. | Ост. накнаде запосленим: топли об, регрес, зимн, огрев | 82.000 | - | - | 120.000 |
| 7. | Трошкови производних услуга | 230.000 | 255.650 | 111,15 | 200.000 |
| 8. | Трошкови поште, интернета,телефона и СМС услуге | 70.000 | 73.419 | 104,88 | 75.000 |
| 9. | Трошкови текућег и инвестиционог одржавања | 6.000 | - | - | 5.000 |
| 10. | Инвестиције у спортске објекте | 15.000 | - | - | - |
| 11. | Огласи, спонзорства и реклама | 2.000 | 1.250 | 62,50 | 2.000 |
| 12. | Трошкови воде и комуналије | 3.000 | 3.473 | 115,77 | 3.500 |
| 13. | Уговори о привременим и повременим пословима | 7.500 | 2.163 | 28,84 | 5.000 |
| 14. | Трошкови амортизације | 5,000 | 10.289 | 205,78 | 10.000 |
| 15. | Стручна усавршавања и семинари, лиценце | 4.500 | 10.097 | 224,38 | 10.000 |
| 16. | Остале непроизводне услуге и ревизија | 17.000 | 15.925 | 93,68 | 17.000 |
| 17. | Угоститељске услуге и властита чајџиница | 9.000 | 11.134 | 123,71 | 11.000 |
| 18. | Трошкови осигурања | 4.000 | 4.033 | 100,83 | 4.000 |
| 19. | Трошкови платног промета, банкар.услуге | 5.000 | 4.915 | 98,30 | 5.000 |
| 20. | Чланарине, допр.за инвал.лица, солидарност | 2.000 | 4.371 | 218,55 | 4.500 |
| 21. | Комуналне таксе за паркинге и републичке | 105.000 | 103.300 | 98,38 | 90.000 |
| 22. | Судске и административне таксе | 1.000 | 1.212 | 121,20 | 1.500 |
| 23. | Накнаде за воде, шуме,ПП заштита, часописи | 2.500 | 4.615 | 184,60 | 5.000 |
| 24. | Трошкови камата по дугор./краткор.кред. и затезне к. | 22.000 | 15.169 | 68,95 | 20.000 |
| 25. | Расходи отписаних потраживања и исправка | 70.000 | 108.901 | 155,57 | 80.000 |
| 26. | Издаци за одлазак у пензију, хуманитарне, културне и спортске намјене | 7.000 | 14.612 | 202,31 | 14.000 |
|  | УКУПНО РАСХОДИ: | 1.745.000 | 1.716.879 | 98,39 | 1.779.500 |

**О б ј а ш њ е њ а п л а н а р а с х о д а :**

1. За ставке канцеларијског материјала у 2020. години предвиђено је остварење приближно као у 2019. години, уз покушај да се на тој ставци уштеди колико се буде у могућности.
2. Трошкови угља, електричне енергије и горива углавном се односе на спортску салу и за залијевање и кошење игралишта на стадиону, те иако се и зграда Дирекције грије на струју највећи трошак струје чини вршно оптерећење у спортским објектима. Планирани износ је нешто виши од остварења у прошлој години.
3. Обрачун бруто плате за 2020. годину планиран је према просјечном броју од 53 радника, чија је квалификациона структура претходно већ наведена, а у другој половини 2020.године планира се повећање плата за 10%.
4. Издаци по редним бројем 4 односе се на укупно 5 чланова Надзорног одбора, којима се накнаде обрачунавају према Одлуци Скупштине Града.
5. Дневнице под редним бројем 5 се односе на запослене, настале у сврху обављања редовне дјелатности.
6. Регрес, топли оброк, огрев и зимница предвиђени су Законом, те се планирају само уколико би се повољно испунио план прихода у односу на остварене трошкове.
7. Производне услуге су планиране као издаци за предузеће „Патриот“ за обављање наплате паркирања од око 170.000 КМ, а на све остале се односи 30.000 КМ.
8. Под тачком 8 дате су поштанске и телефонске услуге, код којих је износ привидно висок ради ВПН прикључака за Дирекцију и „Патриот“ (42 + 22 прикључка) од којих се половина рефундира и налази у ставци осталих прихода. Планирани трошкови су удворстручени увођењем СМС услуга од стране М:тел-а на основу промјене прописа, али се сразмјерно увећава и ставка прихода у оквиру паркинга.
9. Трошкови одржавања основних средстава у предузећу највећим дијелом односе се на спортске објекте. Прошле године није било ових трошкова, али се и ове године планирају због могућности евентуално настанка истих.
10. Под тачком 10 ови трошкови се не планирају од стране Градске управе, која је власник објеката, и не дозначавају се никаква средства, међутим паркет у Спортској сали је толико лош и кров прокишњава, те су могуће хитне оправке, за какве би накнадно тражили рефундацију.
11. Под тачкама 11 и 12 наведени су издаци углавном за објављивање огласа по тендерима, те утрошак воде и ситних комуналија који су сваке године крећу у наведеном распону.
12. Издаци за повремене и привремене послове тичу се повременог коришћења одговарајућих стручних лица за израду елабората, одређених програма и посебно сложених задатака. Обзиром да су овакви уговори непредвидиви, у испуњењу плана често су знатна одступања.
13. Трошкови амортизације за опрему су нажалост у све већем паду у односу на план пошто немамо могућности обнављања опреме и набавку техничких лиценци. Приказано повећање односи се на годишњу амортизацију за набављени нови службени аутомобил. Напомињемо да неки радници Дирекције још увијек раде на старим рачунарима произведеним 2003. и 2004. године, које стручне особе Дирекције стално поправљају, а обнављање се врши из крајње нужде, у случају неотклоњивог квара на рачунару! На паркинзима је рад ПДА уређаја сасвим упитан, с обзиром колико дуго се користе, а Дирекција је у току 2019. године успјела набавити нова два уређаја у вриједности близу 6.000 КМ.
14. Трошкови стручних усавршавања тичу се редовног одржавања лиценци, те присуства стручним семинарима. Сваке године стручне службе учествују на више изложби и такмичења, што је за сваку похвалу, те предвиђена средства сасвим оправдавају своју намјену.
15. Остале непроизводне услуге (ред.бр.16) тичу се уговорених одржавања програма, рачунара (АСВ инжењеринг), те паркинга и регистрације и прања возила и обавезна годишња ревизија рачуноводствених извјештаја.
16. Под редним бројем 17 укупни трошкови се односе на угоститељске услуге и на властиту кафе кухињу, са одржавањем чистоће просторија Дирекције. За ову годину планиран је приближан износ колико и остварење за 2019. годину.
17. Трошкови под редним бројевима 18, 19 и 20 односе се на осигурање запослених и 3 путничка службена возила, трошкове платног промета у земљи, те чланарине комори и привредним удружењима, као и накнаде за коришћење шума и противпожарну заштиту.
18. Комуналне таксе за паркирања према Граду Бијељина чине уговорену ставку за 855 паркинг мјеста, што чини годишње 102.600 КМ, међутим, за 2020.годину се планира нижи износ услед појаве епидемије корана вируса што органи управе признају као умањење..
19. Трошкови под редним бројевима 22 и 23 тичу се административних такса, законских накнада и претплата за службене

гласнике и књиговодствене и стручне часописе.

1. Овакав трошак условљен је неотплаћени дијелом обавеза према Новој Банци са стањем на дан 01. јануара 2020. године од 134.948,12 КМ, те непрекидним коришћењем кредита за ликвидност код пословних банака усљед ненаплаћених потраживања од Града Бијељина, чиме се додатно терете иначе ниски приходи, те је за 2020. годину предвиђен износ од оствареног за 2019. годину због неизвјесности у пословању.
2. Расходи отписаних потраживања тичу се отписа ненаплаћених доплатних паркинг карата по истеку 3 године за правна или 12 мјесеци за физичка лица, по основу прописа и налога екстерне ревизије. За 2018. годину извршена је исправка у висини од 89.080,00 КМ, која се односи на раздобље 01.01.2018. до 31.12.2018 а за период 01.01. 2019.-15.02.2019. годину 10.050 КМ.
3. Под редним бројем 26 дати су издаци који су се остваривали углавном по основу отпремнина у пензију, дјечијих пакетића, Слава Дирекције, те права за случај смрти најближих сродника запослених, те нису сасвим предвидиви. Премашај у остварењу у 2019. години се односи управо због одласка два радника у пензију, као и смрт ужег члана породице од два радника, па се у 2020 планира у приближном износу.

**П л а н и р а н и ф и н а н с и ј с к и и с х о д :**

УКУПНО ПЛАНИРАНИ ПРИХОДИ 1.783.000,00 КМ

УКУПНО ПЛАНИРАНИ РАСХОДИ 1.779.500,00 КМ

РАЗЛИКА ОСТВАРЕНИХ ПРИХОДА И РАСХОДА - Добит 3.500,00 КМ

**Предлажемо Надзорном одбору да прихвати наведени План рада за 2020. годину те да исти прослиједи на разматрање и усвајање Скупштини предузећа. Обзиром на смањење или потпуно укидање појединих буџетских ставки које би се односиле на услуге Дирекције, руководство није било у могућности планирати значајнији финансиски резултат.**

Д И Р Е К Т О Р :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Младен Петровић, дипл.инж.грађ.