**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ д.о.о.**

**Б И Ј Е Љ И Н А**

Број: И- 177/20

Датум:25.03.2020. године

**ИЗВЈЕШТАЈ О ПОСЛОВАЊУ**

**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ д.о.о.**

**БИЈЕЉИНА ЗА 2019. ГОДИНУ**

ЈП "Дирекција за изградњу и развој града" Бијељина основана је 2004. године као јавно предузеће, са сврхом обављања послова који се односе на прибављање, припремање и уређење грађевинског земљишта, организовање и вођење инвестиција од значаја за општину као и активности заштите и унапређења животне средине.

Оснивач предузећа, Општина, односно сада Град Бијељина је заступљена са 100%. учешћа у капиталу.

Предузеће је, у складу са законском обавезом, 2013. године извршило усклађивање правне форме организовања у Јавно предузеће "Дирекција за изградњу и развој града", друштво са ограниченом одговорношћу (једночлано). Имовина друштва је и даље у државној својини.

Предузеће у 2019. години посједује сљедеће лиценце Министарства за просторно уређење, грађевинарство и екологију Бања Лука:

* **лиценцу за израду стратешких докумената просторног уређења**
* **лиценцу за ревизију техничке документације** за објекте за које грађевинску дозволу издаје општински орган управе, и то:
* хидротехничка фаза,
* дио машинске фазе, област термотехнике, инсталације гријања, гаса, вентилације и климатизације,
* дио електро фазе- инсталација јаке струје и електроенергетских постројења,
* дио електро фазе- инсталација слабе струје, телекомуникација и аутоматике и
* фаза саобраћајне сигнализације

као и за објекте за које грађевинску дозволу издаје Министарство за просторно уређење, грађевинарство и екологију:

* архитектонска фаза,
* конструктивна фаза и
* фаза нискоградње.

На дан 31.12.2019. године Дирекција је запошљавала 53 радника од чега: 8 дипл.инж.архитектуре, 7 дипл.инж.грађевинарства, 1 дипл.инж.машинства, 2 дипл.инж.саобраћаја, 2 дипл.инж. електротехнике, 1 проф.техничког образовања, 1 дипл. просторни планер, 1 мастер инж.урбанизма и рег. развоја, 1 дипл.инж.пословне информатике, 3 дипл. економиста, 2 дипл. правника, 1 грађевински инжењер, 1 геодетски инжењер, 16 ССС разних области, 5 НК радника, за разлику од 31.12.2018. године када је имала укупно 56 радника.

Предузеће је у 2019. години било организовано у два сектора, и то: Технички сектор и Сектор за економско - правне послове, градско грађевинско земљиште и саобраћај.

Технички сектор у свом саставу садржи :

1. Службу за просторно планирање и пројектовање
2. Службу за пројектовање, ревизију и надзор

док у саставу Сектора за економско-правне послове, грађевинско земљиште и саобраћај раде сљедеће службе:

1. Служба за рачуноводствене и финансијске послове
2. Служба за кадровске и опште послове
3. Служба спортско-рекреативних објеката
4. Служба за уређење грађевинског земљишта и имовинско-правне послове
5. Служба за управљање јавним паркиралиштима

**1) ТЕХНИЧКИ СЕКТОР**

Технички сектор је организован у двије службе и то: Служба за просторно планирање и пројектовање и Служба за пројектовање, ревизију и надзор.

У оквиру Техничког сектора обављају се послови на изради просторно-планске документације – просторних планова, урбанистичких планова, регулационих планова, зонинг планова, урбанистичких пројеката, планова парцелације и урбанистичко-техничких услова, те израда техничке документације за објекте нискоградње и високоградње свих нивоа, елабората, студија, ревизије, надзора и техничких прегледа објеката, као и давање разних стручних мишљења, техничких рјешења.

У 2019. години у оквиру Техничког сектора распоређено је укупно 20 извршилаца, укључујући шефове служби.

***СЛУЖБА ЗА ПРОСТОРНО ПЛАНИРАЊЕ И ПРОЈЕКТОВАЊЕ***

Служба за просторно планирање и пројектовање је у периоду 01.01.-31.12.2019. године обављала послове на изради просторно-планске документације, припреми аналитичко-документационе основе за израду просторно-планске документације, као и припреми и изради информација из ове области. Даље, вршена је израда урбанистичко-техничких услова и стручних мишљења за потребе издавања локацијских услова, у предметима редовног поступка, као и предметима у поступку легализације. Служба је обављала и послове припреме пројектних задатака и стручних мишљења везаних за област просторног планирања и пројектовања, послове израде пројеката за објекате високоградње и вањског уређења, те извршавала остале задатке из свог дјелокруга рада.

У 2019-ој години у оквиру службе је било распоређено 10 извршилаца, заједно са шефом Службе, а обављани су послови:

**а) Израда просторно-планске документације**

Из области просторног планирања, односно израде докумената просторног уређења, Планови који су уговорeни у наведеном периоду, који су урађени или је њихова израда у току су:

.1.) завршени и усвојени планови у овом периоду:

* Просторни план Града Бијељина,
* Регулациони план „Центар града“ Бијељина.
* Зонинг план подручја посебне намјене туристичко-рекреационог и излетничког центра „Бусија“ на подручју општине Лопаре

.2.) планови у току израде:

* Регулациони план МЗ „Дашница“ Бијељина – израда Преднацрта плана

.3.) уговорени планови у поступку припреме документационе основе:

* Урбанистички план града Бијељина
* Урбанистички план Јања

**б) Израда урбанистичко-техничких услова**

У периоду од 01.01.2019. до 30.06.2019. године завршено је **342 урбанистичко-техничких услова** (стручна мишљења и урбанистичко-технички услови и урбанистичко-технички услови за објекте обухваћене спроведбеним документом просторног уређења).

Служба је у овом периоду израдила и **више урбанистичко–техничка услова** за изградњу објеката различитих намјена за друге општине и то за: **Зворник, Пале, Хан Пијесак, Соколац, Рогатицу, Осмаке, Сребреницу, Братунац, Угљевик, Лопаре, Доњи Жабар,** и др.

**в)** **Остали послови**

Поред горе наведених послова, поједина стручна лица службе су била ангажована и на изради техничке документације за објекате високоградње и нискоградње разних нивоа и сложености, на обављању послова стручног надзора, контроли техничке документације, техничким прегледима објеката и другим послова из дјелокруга рада предузећа.

***СЛУЖБА ЗА ПРОЈЕКТОВАЊЕ, РЕВИЗИЈУ И НАДЗОР***

У оквиру Техничког сектора, Служба за пројектовање, ревизију и надзор је обављала следеће послове: надзор над извођењем радова на изградњи објеката високоградње, нискоградње и хидроградње, ревизију, односно техничку контролу техничке документације, техничке прегледе објеката, израду техничке документације и стручних мишљења и техничких рјешења из свог дјелокруга рада.

Током 2019-те године у оквиру службе је било распоређено 10 (десет) извршилаца, заједно са руководиоцем - шефом Службе. Двије раднице су у наведеном периоду биле на породиљском боловању.У другој половини године, број је увећан за још једног извршиоца.Из свог дјелокруга рада, Служба је обављала сљедеће послове:

**а/** **Израда техничке документације** свих нивоа (идејни пројекат, главни пројекат, елаборате-техничка рјешења, упроштена документација,) и врста (високоградња, нискоградња, вањска уређења). Значајнији пројекти који су уговорeни у наведеном периоду, који су урађени или је њихова израда у току:

1. Пројекти изведеног стања:

* објекат мртвачнице, Ново гробље,
* вртић, Ново насеље, Јања,

2. Предмјери:

* читаоница Галац, радови за завршетак,
* реконструкција паркета, сала у Рачанској улици,
* Г. Магнојевић, II фаза радова,
* Сала у МЗ Пучиле, V фаза,
* Елаборат са предмјером и предрачуном радова на адаптацији просторија у објекту

МЗ "Филип Вишњић" (иновациони центар).

1. Пројекти (главни и идејни):

* Измјештање канала у Индустријској зони 4,
* Спортска сала Велика Обарска,
* Живановић Драгица- инд.стамб.објекта,
* Јовичевић Бранислав- инд.стамб.објекат,
* Објекат ватрогасног дома у Бијељини. Урађена техничка документација главног

објекта и вањског уређења. Преостало да се ураде пројекти пратећих објеката.

* Раскрсница са кружним током-Индустријска зона 2. Урађени сви припремни

радови, геомеханички елаборат, геодетско снимање локације, урађено и

прихваћено идејно рјешење. Главни пројекат у завршној фази.

* Главни пројекат реконструкције, санације и одржавања административног објекта у Бијељини
* Урађен геомеханички елаборат, грађевинско испитивање објекта за

потребе израде техничке документације, усаглашенобим и врста радова са Инвеститором. Главни пројекат у завршној фази.

* Теретана на отвореном, у оквиру Градског парка-идејни пројекат.
* Израда техничке документације у оквиру пројекта рјешавања проблема Рома (два објекта, доградња и реконструкција)
* Пројекат за легализацију дијела објекта ОШ "Кнез Иво од Семберије".
* Главни пројекат за изградњу нове аутобуске станице. За реализацију овог пројекта ангажовани и спољни сарадници.

**б/ Надзор над извођењем радова,** какооних који су пренесени из претходне године, тако и нових, уговорених у 2019. години, **(**oбјекти високоградње, нискоградње, термотехнике итд...) као:

* Надзор над извођењем канализационог система Града Бијељина, пројекат "ОРИО". Уговор из 2017. године.
* Реконструкција спортске сале у Рачанској-реконструкција паркета,
* Изградња рефлектора на стадиону ФК "Радник"-електро и машинска фаза,
* Изградња основне школе "Стеван Немања"-подручно одјељење Г.Магнојевић-II фаза,
* Изградња објекташтале за краве са измузиштем и наставним центром IV ФАЗА,
* Наставак изградње Дома културе у Пучилама-V фаза,
* Изградња котларнице и уградња централног гријања- школа Хасе,
* Реконструкција објекта Соколског дома у Бијељини-II фаза (реконструкција дограђеног дијела),
* Извјештај о провјери квалитета и количине изведених радова на приступној саобраћајници "Крушик-Интергај"
* Надзор над извођењем радова на замјени топловодног котла у ЈУ Техничка школа "Михајло Пупин"

**в/** **Ревизија техничке документације** на основу захтјева инвеститора. У наведеном периоду извршено је **15 (петнаест) ревизија,** различитих објеката по величини и намјени.

**г/** **Технички прегледи објеката**, у поступцима издавања одобрења за употребу који су се водили у Одјељењу за просторно уређење Градске управе Града Бијељина. Урађено је 57(педесетседам)техничких прегледа различитих врста објеката: породични стамбени и стамбено-пословни објекти, вишепородични стамбении стамбено-пословни објекти, трафо станице, пословни, производни и производно-пословни објекти. По потреби, за ове послове су ангажована и поједина стручна лица из других служби.

**д/** **Поред наведених послова**, стручна лица ове службе су била ангажована и на изради просторно-планске документације разних нивоа и сложености, стручних мишљења и урбанистичко-техничких услова и других послова из дјелокруга рада предузећа.

У наведеном периоду су такође, припремане и достављане понуде по свим налозима Градске управе Града Бијељина.

Такође, служба је учествовала и у припремама за пројектовање и извођење на сљедећим објектима: објекат Центра за социјални рад, објекат штале за краве са наставним центром, Дом културе у Пучилама, пројекат моста на каналу "Глоговац" у Пучилама итд... Ове услуге ће тек да буду предмет уговарања.

**2). СЕКТОР ЗА ЕКОНОМСКО-ПРАВНЕ ПОСЛОВЕ, ГРАЂЕВИНСКО**

**ЗЕМЉИШТЕ И САОБРАЋАЈ**

Као што смо истакли, Сектор за економско - правне послове, градско грађевинско земљиште и саобраћај је организован у пет служби, које су у 2019. години обављле послове, свака из своје надлежности.

***СЛУЖБА ЗА УРЕЂЕЊЕ ГРАЂЕВИНСКОГ ЗЕМЉИШТА И ИМОВИНСКО-ПРАВНЕ ПОСЛОВЕ***

У 2019. години, на основу Одлуке о повјеравању послова уређења градског грађевинског земљишта усвојене од стране Скупштине Града Бијељина („Службени гласник Града Бијељина“ број: 19/09 и 23/12) и Споразума о уређењу градског грађевинског земљишта по основу одобрених кредитних средстава између Града и Дирекције (акт број: 02-475-159 и И-471713 од 27.06.2013.године) у складу са законским и подзаконским прописима из области уређења простора, грађења, градског грађевинског земљишта и стварних права на непокретностима, а у циљу спровођења транспарентне земљишне политике на нивоу Града, Службa је вршила разне активности од којих је приоритетна била активност на провођењу регулационих планова „Индустријска зона 2“ и „Индустријска зона 3“. Рађени су приједлози скупштинских одлука о начину и условима продаје градског грађевинског земљишта, као и огласи о продаји грађевинског земљишта у својини Града Бијељина, све по захтјеву Одјељења за стамбено-комуналне послове и заштиту животне средине Градске управе Града Бијељина. Континуирано је вођен и одржаван табеларни преглед статуса и промета грађевинских парцела након лицитационих поступака или поступка непосредне погодбе.

Поред наведеног, Служба је координирала са Одсјеком за економско локални развој Кабинета Градоначелника у погледу земљишта у обухвату регулационих планова „Индустријска зона 2“ и „Индустријска зона 3“ достављајући Одсјеку релевантне податке о стању уређења земљишта у оквиру наведених регулационих планова, планираном уређењу инфраструктуре, табеларним прегледима расположивих грађевинских парцела са дескрипцијом, прегледима остварених контаката са потенцијаним инвеститорима, давању координата детаљних тачака планиране инфраструктуре, давању мишљења у смислу измјене докумената просторног уређења, као и динамике уређења земљишта у складу са Плановима.

У 2019. години Град је кроз одржане лицитационие поступке продао 6 грађевинских парцела у обухвату “ Индустриске зоне 2“ и „Индустријске зоне 3“.

Служба је у смислу члана 78. Закона о уређењу простора и грађењу („Службени гласник Ребулике Српске“, број: 40/13, 106/15, 3/16 и 84/19), на основу Споразума о вршењу послова код опремања градског грађевинског земљишта у уговорном односу Града и Инвеститора, (акт број: 02-475-224/14 од 02.10.2014.године и И-559/14 од 03.10.2014.године) закљученoг између Града Бијељина и ЈП „Дирекција за изградњу и развој града“ д.о.о. Бијрељина и појединачних захтјева Одјељења за стамбено-комуналне односе и заштиту животне средине Градске управе Града Бијељина за поступање по захтјеву инвеститора, користећи податке важеће просторно-планске документације и јавних евиденција непокретности, као и стања на терену, израдила 7 приједлога различитих уговора о финансирању опремања грађевинског земљишта са обрачунима прелиминарних износа стварних трошкова комуналног опремања ГГЗ, на основу којих је Град са Инвеститорима регулисао уговорне односе.

Урађена су 3 коначна обрачуна стварних трошкова комуналног опремања ГГЗ, према закљученим уговорним односима Града и Инвеститора

Служба је током 2019.године од Одјељења за стамбено-комуналне послове и заштиту животне средине Градске управе Града Бијељина запримила 44 захтјева за процјену непокретности.

У последње три године на основу планираног буџета Града Бијељина на име послова на уређењу ГГЗ, дефинисаним важећим Споразумима, Дирекција није ништа наплатила, осим накнаде за повјерене послове на процјенама некретнина у својини Града, и то дјелимично.

Тако смо у 2019. години фактурисали само 39.978,90 КМ са ПДВ-ом, у висини планиране ставке за процјене некретнина у буџету за 2019. Годину. Факурисани износ односио се на урађене процјене по захтјевима из ранијих година.

Како су Јавном предузећу „Дирекција за изградњу и развој града“ д.о.о. Бијељина Одлуком о повјеравању послова уређења градског грађевинског земљишта („Сл.гласник општине Бијељина“, број: 19/09 и „Службени гласник Града Бијељина“, број: 23/12)“,као овлаштеном правном лицу, повјерени послови уређења градског грађевинског земљишта, и како те послове нисмо у могућности да радимо квалитетно без поштовања важећих Споразума од стране Града, подузели смо сљедеће кораке:

- упутили Одјељењу за стамбено-комуналне послове и заштиту животне средине Градске управе Града Бијељина допис о потреби усклађивања одредаба градских, скупштинских Одлука са законском и подзаконском регулативом из области уређења градског грађевинског земљишта ( акт број: И-113/19 од28.02.2019.године)

- сачинили ИНФОРМАЦИЈУ о стању уређења градског грађевинског земљишта и статусу Дирекције везано за овај дио послова који се ради за Град Бијељина.

Са овом Информацијом и приједлозима које она садржи, Градска управа је упозната путем Управе предузећа, и за очекивати је да се у 2020. години нађе рјешење за настале проблеме.

***СЛУЖБА ЗА УПРАВЉАЊЕ ЈАВНИМ ПАРКИРАЛИШТИМА***

Служба за управљање јавним паркиралиштима преузела је управљање над јавним паркиралиштима и ставила у функцију постојећи систем наплате и контроле паркирања у Бијељини 08.10.2007. године, на основу Одлуке о паркирању у Граду Бијељина („Службени гласник општине Бијељина“ број: 22/06, 23/07, 3/11 и „Службени гласник Града Бијељина“ број: 7/14), те Споразума о додјели јавних паркиралишта на управљање и одржавање ЈП „Дирекција за изградњу и развој града“ Бијељина (акт број 02-370-605/06 од 30.06.2006. године), Анекса Споразума (број: 02-370-605/06 од 20.12.2007. године) и на крају, Споразума о повјеравању послова управљања јавним паркиралиштима број 02-370-79/08 од 31.01.2008. године.

**Функционисање система управљања и наплате паркирања**

Као и предходних година, тако и у 2019. години није дошло до знатне промјене укупног броја паркинг мјеста, тако да се систем наплате и контроле паркирања и даље спроводи на око 855 уређених и прописно обиљежених паркинг мјеста.

Град је подијељен у двије зоне (црвену зону и плаву зону) и у обје зоне примјењује се режим без временског ограничења са наплатом паркирања у периоду од 7-21 час радним даном и 7-15 часова суботом.



Увођење наплате, по сату паркирања, на паркинг мјестима намјењеним за јавно коришћење у граду, има за задатак да се поред регулативних ефеката, на ограниченом броју јавних мјеста за паркирање оствари потребан број паркирања. Цијеном паркирања управља се бројем захтјева за паркирањем, просторном расподјелом захтјева и искоришћењем расположивог капацитета на улици, и посебним паркиралиштима.

У Бијељини се примјењује режим без временског ограничења са наплатом паркирања, па се сходно томе примјењује линеарна цијена (јединствена цијена за временску јединицу паркирања, без обзира на дужину задржавања на паркинг мјесту).

Цијена започетог сата у црвеној зони износи 1.00 КМ а у плавој зони 0.50 КМ. У плавој зони постоји могућност куповине дневне карте чија је цијена 2.00 КМ. Постоји могућност куповине мјесечне карте чија цијена за обје зоне износи (универзална) 60.00 КМ, а само за плаву зону 40.00 КМ. Резервисано паркинг мјесто за мјесец дана износи 200.00 КМ.



1ЧАС 0,50КМ

**1,00**

Станари у зони у којој се врши наплата паркирања који немају других простора за паркирање имају право на повлаштене паркинг карте по цијени од 10 КМ мјесечно. Услов за добијење повлаштене паркинг карте испуњавају станари који имају адресу пребивалишта у зони у којој се врши наплата паркирања и доказ о власништву возила у својини подносиоца захтјева.

Приликом наплате паркирања, понуђена су два система наплате паркирања:

* наплата путем киоск карата
* наплата путем СМС-а

Сваки од наведених начина наплате се примјењује по одређеним правилима, која су лако прихватљива од стране корисника.

Увођење овог система прати коришћење савремених техничких рјешења: плаћање паркинга путем СМС-а, контрола паркирања ПДА уређајима (мали рачунари које носе контролори), ГПРС веза између ПДА уређаја и централног система, интернет веза система за контролу рада (Служба за јавна паркиралишта) са централним сервером и мобилним оператером итд.

**Организација рада и начин наплате паркирања са финансијским ефектима**

Послови контроле возила обављају се на седам сектора и за ЈП „Дирекција за изградњу и развој града“ д.о.о. Бијељина обавља их Предузеће за запошљавање инвалида „Патриот“ д.о.о. Бијељина, као најповољнији понуђач по проведеном поступку јавне набавке за послове контроле паркирања.

На крају 2019. године активно је 384 уговора о повлаштеном паркирању са станарима који паркирају своја возила у зонама у којима се врши наплата паркирања, као и 10 уговора са дистрибутерима киоск карата који тренутно врше њихову дистрибуцију. Број корисника мјесечних претплатних карата је 63, и 3 корисника резервисаних паркинг мјеста, што је на нивоу предходних година.

Контролори на терену су у току 2019. године извршили 693.582 уочавања возила. Укупно је у 2019. години евидентирано паркирање путем СМС-а 306.934 пута за црвену зону, 184.072 пута за плаву зону и 39.182 дневних паркирања. Дистрибутери паркинг карата су за овај период укупно задужили 241.500 картица црвене зоне, 13.400 картица плаве зоне и 6.000 дневних картица. У односу на 2018. годину евидентно је да се плаћање паркирања путем киоск карата повећало. Корисници паркирања се у већој мјери одлучују да плате паркирање путем СМС порука у односу на плаћање киоск картицама (приближно 2,1 пута више).

**Посматрајући број укупно уплаћених паркирања по зонама (и путем СМС-а и путем киоск картица) може се уочити да је у односу на 2018. годину, број плаћених паркирања у црвеној зони повећао за 6,5%, док се у плавој зони смањио за 6% (због све већег броја дневних карти у плавој зони).**

Одлуком о паркирању у граду Бијељина („Сл.гласник општине Бијељина“ број: 22/06, 23/07, 3/11 и „Службени гласник Града Бијељина“ број: 7/14) и важећим Правилником о паркирању, као казна за неплаћено паркирање предвиђена је доплатна карта од 10 КМ. У току 2019. године издато је 13.619 доплатних карата, а њихов укупан степен наплативости је око 41 %.

У 2019. години извршено је 56 блокирања возила направама за блокирање и деблокирање возила. Број издатих доплатних карата у 2019. години је остао на нивоу из претходне године.

Трошкови ПДВ-а, опомене, вођење поступка, блокирање возила, мјесечна комунална такса, која се према важећој Одлуци о комуналним таксама, плаћа за кориштење простора за паркирање моторних возила у износу од 10,00 КМ по паркинг мјесту и други слични трошкови, падају на терет Дирекције,

**Раст прихода од 4% у 2019. години у односу на 2018. годину остварен је тиме што је побољшана контрола паркирања због набавке нових ПДА уређаја и мобилних штампача а такође и због новог начина наплате доплатних карата преко Еуро паркинга из Лондона, за возила са страним регистарским ознакама, а домаћи корисници које имају више неизмирених доплатних карата шаљу се на суд, што је допринјело повећању прихода у 2019. години.**

**План активности и приједлози на даљем побољшању услова паркирања**

**Анализом предходно датих података можемо констатовати следеће:**

**Цијена паркирања, која првенствено представља и начин управљања бројем захтјева за паркирањем, просторном расподелом захтјева и искориштавањем расположивог капацитета на улици односно паркиралиштима није дала очекиване резултате, односно није довела до равномјернијег кориштења паркинг простора.**

Ово се нарочито односи на улице ужег центра града (Трг краља Петра I Карађорђевића, Вука Карађића, Карађорђева, Меше Селимовић, Николе Тесле) гдје не долази до смањења попуњености у односу на улице у непосредној близини гдје је цијена паркирања дупло мања и где постоји могућност дневног паркирања по цијени од 2,00 КМ.Из анализа које смо спровели у 2019. години имамо показатеље да и у најударнијим терминима од 11 до 13 часова паркинг у ужем центру града попуњен 96%, а након 16 часова тај проценат пада испод 45%, док у ширем центру града попуњеност паркинга у интервалу од 11 до 13 часова износи 65%.

На основу досадашњег искуства, један од проблема је тај што велики број паркинг места на уличним фронтовима заузимају станари централне зоне, међу којима има и оних који у току цијелог дана не напуштају паркинг мјесто чиме смањују број расположивих паркинг мјеста. Интензивна изградња стамбених зграда у централној зони свакодневно ствара потребу за новим издавањима повлаштених карата за станаре, што додатно смањује капацитете постојећих паркинг простора. Станари, као што је већ наглашено, представљају категорију корисника која мора да се паркира у центру града, односно тамо гдје и станује. Тренутно најкритичније је стање у улицама Гаврила Принципа, Светог Саве и Његошевој, Нушићевој гдје је паркинг током цијелог дана попунјен 94%.

Циљ наплате и контроле паркирања не треба да буду доплатне карте као значајан извор прихода, односно да покрива одређене трошкове у функционисању истог, већ да буду само мјера санкционисања корисника који и даље не желе да користе паркирање у складу са Правилником и Одлуком о паркирању. Обзиром на релативно велики проценат ненаплаћених доплатних карата, а који је већином условљен прављењем једног или два прекршаја, промјеном регистарских ознака на возилу или продајом возила због немогућности повезивања и провјере у бази података у ЦЈБ-и, као и веома спорог добијања података од стране МУП-а услијед централизованог система регистрације на нивоу БиХ. Овоме у прилог иде и услов да ће се возило блокирати тек кад направи више прекршаја, односно да направи слиједећи како би га блокирали, тако да јепоред мјере блокирања возила потребно предузимати и друге мјере санкционисања и с тим у вези даје се слиједећи:

**ПРИЈЕДЛОГ 1**

Предлаже седа се у Правилник о јавним паркиралиштима и Правилник о раду комуналне полиције унесу измјене и да се корисници паркирања који имају већи број доплатних карата (више од 3) санкционишу налозима комуналне полиције, на основу фото и друге документације. Новчана средства по издатим прекршајним налозима представљала би приход буџета Града Бијељина.

У циљу побољшања услова паркирања на паркингу иза „Старог небодера“ у Улици Милоша Црњанског гдје су се стекли услови, даје се сљедећи:

**ПРИЈЕДЛОГ 2**

Омогућити постављање индуковане петље са дисплејом за обавјештавање о броју слободних паркинг мјеста на наведеној локацији, због отежаног прилаза на паркинг простор, како би се побољшао комунални ред на паркингу. Поред стварања повољнијих услова за паркирање, отвара се могућност изградње монтажне гараже, чиме би се повећао број паркинг мјеста за око 70%.

**ПРИЈЕДЛОГ 3**

А)Уређењем простора и привођењем намјени локације **у Улици 27. Марта**, гдје је важећим регулационим планом предвиђена паркинг гаража, омогућило би се паркирање, које би стављањем у постојећи систем контроле и наплате, ријешило дио проблема паркирања у граду. **Приједлог је да се покрене процедура откупа предметних парцела на којима је предвиђена изградња паркинг гараже.**

Б) **У Улици Светог Саве**, на простору иза „Цик-Цака“, гдје је по регулационом плану такође предвиђена паркинг гаража, потребно је (након анализе стварног стања на терену) покренути поступак уређења и увођења система контроле и наплате паркирања.

Велики број монтажних гаража није у функцији (служе као магацини), а и оне које су функцији неприступачне су, усљед непрописно паркираних возила. Поред тога, највећи проблем је тај што не постоје слободни противпожарни путеви.

Уклањањем монтажних гаража, уређењем предметне површине и системске контроле паркирања добио би се један уређен паркинг простор, од кога би највише имали користи станари стамбених зграда који гравитирају наведеном простору.

**ПРИЈЕДЛОГ 4**

На паркиралишту иза Робне куће „Емпориум“ и Библиотеке „Филип Вишњић“ поред стварања повољнијих услова за паркирање, отвара се могућност и изградња монтажне гараже, чиме би се повећао број паркинг мјеста за око 70%.

.***СЛУЖБА СПОРТСКО-РЕКРЕАТИВНИХ ОБЈЕКАТА***

У 2019. години Служба спортско-рекреативних објеката је са укупно 11 запослених радника на пословима управљања спортском салом у Рачанској улици и градским стадионом, кроз редовно управљање, омогућила:

* извођење наставе физичког васпитања за ученике Гимназије “Филип Вишњњић“, Економске школе и Техничке школе „Михајло Пупин“
* одржавање регионалних и републичких такмичења школа у оквиру малих олимпијских игара,
* одржавање, у петодневној радној седмици, редовних тренинга спортских клубова РК„Бијељина“ ЖРК „Радник“ КК „Радник“ ОК„Радник“ КК„Радник-БН баскет“. у терминима од 19-23 часа.
* одржавање првенствених утакмица и тренинге млађих категорија у дане викенда
* одржавање турнира и других манифестација.

Све неопходне поправке на објектима и опреми, у смислу текућег одржавања, урађене су од стране запослених.

На спортској сали у Рачанској улици хитно је потребно, поред већ извршене замјене кровног покривача, постављеног новог паркета и урађеног Елабората о енергетској ефикасности објекта, завршити започете активности на добијанју употребне дозволе и на економско исплативи начин ријешити загријавање сале.

***СЛУЖБА ЗА РАЧУНОВОДСТВЕНЕ И ФИНАНСИЈСКЕ ПОСЛОВЕ***

## ФИНАНСИЈСКО-РАЧУНОВОДСТВЕНИ ИЗВЈЕШТАЈ О ПОСЛОВАЊУ ДИРЕКЦИЈЕ У 2019. ГОДИНИ:

**I. Информација о предузећу**

ЈП "Дирекција за изградњу и развој града" д.о.о. Бијељина основана је дана 25.02.2004. Сједиште фирме:Карађорђева 33, Бијељина.

**II. Напомене**

Појединачни финансијски извјештаји предузећа за период 01.01.2019. до 31.12.2019

године, који су у прилогу, рађени су у складу са важећим прописима и интерним актима фирме.

Карактеристике позиција Биланса успјеха и Биланса стања ближе су објашњене у виду следећих напомена.

**Биланс успјеха -Рекапитулација прихода и расхода 2019.г. и 2018.г.**

|  |  |  |  |  |
| --- | --- | --- | --- | --- |
| **Р.бр.** | **О п и с** | **31.12.2019.** | **31.12.2018.** | **Индекс**  **2019/2018.** |
| **1.** | **Укупни приходи** | **1.732.127** | **1.683.583** | **102,88** |
|  | Пословни приходи  Финансијски приходи  Остали приходи | 1.698.020 0 34.107 | 1.634.982  0  48.601 | 103,85 0 70,18 |
| **2.** | **Укупни расходи** | **1.716.879** | **1.669.017** | **102,87** |
|  | - Пословни расходи  - финансијски расходи  - остали расходи  - Расходи из ранијих година | 1.585.739 15.169 115.971  - | 1.571.628  21.011  76.378  - | 100,90 72,20 151,84 - |
| 3. | Добитак прије опорезивања | 15.248 | 14.566 | 104,68 |
| **4.** | **Губитак прије опорезивања** | **-** | **-** | **-** |
| 5. | Порез на добит | 10.855 | 5.733 | 189,34 |
| **6.** | **Нето добит** | **4.393** | **8.833** | **52,95** |
| **7.** | **Нето губитак** | **-** | **-** | **-** |

Напомена 1

Приходи од продаје учинака на домаћем тржишту (АОП 208) као најзначајније позиције биланса износе **1.528.025** КМ, а састоје се од прихода по основу:

2019.г. 2018.г. –у КМ -

- Грађевинског земљишта 34.170 25.620

- Контроле техничке документације 3.747 12.408

- Урбанистичко техничких услова 206.266 240.476

- Надзор 233.010 146.177

- Технички преглед објеката 55.858 51.949

- Предмјер и предрачун 1.032 840

- Пројектовање 177.435 204.110

- Приходи – остали 14.753 11.406

- Паркирање - СМС поруке 406.903 404.561

- Продаја карата Зона 1 БН 199.046 174.733

- Продаја карата Зона 2 БН 5.327 8.108

- Продаја карата Зона 2 дневна 9.538 12.082

- Повлашћене карте БН 28.439 26.899

- Претплатне карте БН 4.513 3.898

- Универзалне карте БН 31.862 27.076

- Доплатне карте БН 111.928 106.439

- Резервнисаних мјеста БН 2.736 7.179

- Блокада возила 1.462 1.026

**1.528.025 1.464.987**

Приходи од грађевинског земљишта се односе на процјене општинске имовине и уређења земљишта.У поређењу са 2018. годином приходи од грађевинског земљишта су већи за 33,37%.

Приходи од контроле техничке документације су мањи, индекс је 30,20% и на те приходе не можемо утицати.

Урбанистичко технички услови су мањи, индекс је 85,77%, у односу на претходну годину.

Приходи од надзора су већи од прошлогодишњих, индекс 159,40%.

Приходи од техничког прегледа су већи од претходне године, индекс је 107,52%.

Приходи од пројектовања су мањи, индекс је 86,93% .

Приходи од осталих услуга су већи, индекс 129,34% , али су у апсолутном износу мали.

Приходи од паркирања су 801.753 КМ и већи су од претходне године, индекс је 103,85 %. Као и до сада, велики дио тих прихода се односи на доплатне карте (111.928 КМ) од чега је наплаћено 50%. Треба нагласити да велики дио тих прихода терете расходи подизвођачима: „Патриот“ д.о.о. Бијељина (235.350 КМ), Регулаторна агенција за комуникације Сарајево за закуп Телефона за СМС (400 КМ), МТЕЛ пакет ГПРС (792 КМ), МТЕЛ за фискалну касу (96 КМ), МТЕЛ за провизију ВАС СМС (24.211 КМ), АSW за услуге провајдинга по уговору (17.802 КМ), штампање киоск карата „Елпринто“ Бијељина (3.745 КМ), БХ Телеком за провизију СМС (561 КМ) и комуналне таксе буџету Града Бијељина (102.600 КМ)

Напомена 2

Остали пословни приходи (АОП 215) износе 169.995 КМ, и односе се на буџетско финансирање фискултурне сале и стадиона, а према Плану буџета Града Бијељина за 2019. годину.

Напомена 3.

Финансијски приходи (АОП 231) односе се на кaмате по виђењу, али 2019. нису постојале.

Напомена 4.

Наплаћена потраживања од исправке вриједности купаца (АОП 254) у износу од 2.000 КМ, а односе се на наплаћена потраживања од доплатних карата из ранијих година.

Напомена 5.

Остали приходи тј. приходи од смањења обавеза, укидања резервисања и остали приходи (АОП 256) износе 32.107 КМ, а односе се на приходе од рефундација и ВПН трошкова телефона радника.

Напомена 6.

Набавна вриједност продате робе (АОП 217) износи 3.052 КМ, а односи се на киоск карте.

Напомена 7.

Трошкови материјала (АОП 218) износе 57.863 КМ, а односе се на трошкове канцеларијског и осталих материјала 25.330 КМ и енергената 32.533 КМ (ел. струје, угља, нафтних деривата).

Напомена 8.

Трошкови бруто зарада и накнада (АОП 220) износе 1.007.803 КМ и односе се на бруто зараде стално запослених и надзорног одбора. Maњи су од прошлогодишњих за 1,02 % пошто су 2 радника отишла у пензију, једном истекао уговор на одређено, док је један радник узео три мјесеца неплаћеног одсуства.

Напомена 9.

Остали лични расходи (АОП 221) су 11.175 КМ, а односе се на трошкове дневница за службена и друга путовања (3633 КМ) и отпремнине за одлазак у пензију (7.542 КМ).

Напомена 10.

Трошкови производних услуга и осталих услуга (АОП 222) износе 335.955 КМ, а односе се на производне услуге „Патриот“ Бијељина (235.450 КМ), „Вамарк“ Бијељина (5.900 КМ), „Гео-Окука“ (5.600 КМ), Рударски институт Тузла (5.100 КМ), Технички институт Бијељина (3.600 КМ) и трошкове ПТТ, телефона, интернета (73.419 КМ), трошкови спонзорства културних, спортских и других манифестација (1.251 КМ) трошкови комуналних услуга , УППП, уговора о дјелу (5.635 КМ).

Напомена 11.

Трошкови амортизације (АОП 224) су 10.289 КМ

Напомена 12.

Нематеријални трошкови (АОП 226) су 51.602 КМ, а односе се на трошкове репрезентације, трошкове стручног усавршавања, трошкове осигурања, платног промета, чланарине, ревизије, програмске услуге (АSW-а) и друге непроизводне услуге.

Напомена 13.

Трошкови пореза (АОП 227) су 106.042 КМ и односе се на комуналне таксе (102.600 КМ) затим републичке и комуналне таксе за истакнуту фирму (700 КМ), накнаде за воде, шуме и противпожарну заштиту (2.537 КМ) и остали порези (205 КМ)

Напомена 14.

Трошкови доприноса (АОП 228) су 1.958 КМ и односе се на допринос за инвалидна лица.

Напомена 15.

Финансијски расходи (АОП 238) су расходи камата за краткорочне и дугорочне кредите, камате за лизинг и остале камате, а износе 15.169 КМ.

Напомена 16.

Расходи по основу исправке вриједности и отписа потраживања (АОП 266) су 108.900 КМ.

Напомена 17.

Остали расходи (АОП 267) износе 7.071 КМ и односе се на хуманитарну намјену, првенствено на исплате због смрти ужег члана и остале издатке.

Напомена 18.

Расходи на основу промјене рачуноводствених политика и исправке грешака из ранијих година (АОП 293) ове године не постоје.

Напомена 19.

**Добитак прије опорезивања (АОП 294) износи 15.248 КМ и резултат је разлике укупних прихода фирме (АОП 301) 1.732.127 КМ и укупних расхода (АОП 302) 1.716.879 КМ.**

Напомена 20.

Порески расходи периода (АОП 296) износе 10.855 КМ, тако да се бруто добитак по билансу успјеха од 15.248 КМ умањује за наведени износ, и нето добит износи **4.393** КМ, а **приказано је на АОП 299 .**

**Биланс стања - Рекапитулација активе и пасиве на дан 31.12.2019. и 31.12.2018. године**

|  |  |  |  |  |
| --- | --- | --- | --- | --- |
| **Р.бр.** | **О п и с** | **31.12.2019.** | **31.12.2018.** | **Индекс**  **2019/2018.** |
| **1.** | **Пословна актива** | **512.669** | **697.885** | **73,46** |
|  | - Стална средства  - Текућа средства  - Губитак изнад капитала | 37.185 264.607 210.877 | 41.627  440.988  215.270 | 89,33 60,00 97,96 |
| 2. | Ванбилансна актива | 7.221.725 | 7.223.275 | 99,98 |
| **3.** | **Пословна пасива** | **512.669** | **697.885** | **73,46** |
|  | - Капитал  - Дугорочне обавезе  - Краткорочне обавезе | - 159.708  352.961 | -  273.911  423.974 | - 58,31 83,25 |
| 4. | Ванбилансна пасива | 7.221.725 | 7.223.275 | 99,98 |

Напомена 21.

Постројења и опрема (АОП 011) односе се на основна средства фирме и износе 37.185 КМ, мања су у односу на претходну годину за 10,67% услед амортизације.

Напомена 22.

Купци у земљи (АОП 042) износе 191.631 КМ и релативно су високи, међутим доплатне карте износе 67.902 КМ, а наведени износ представља разлику салда доплатних карата 258.642 КМ и исправке потраживања од купаца за доплатне карте 190.740 КМ. Исправка доплатних карата је извршена са 15.02.2019.године. Остали купци, тј. правна лица износе 32.119 КМ и њихова рочност је приказана у Прилогу: Преглед обавеза/потраживања конто 201000 и на конту 201400. Потраживања се односе на следеће купце:

- Физичка лица за доплатне карте 67.902 КМ

- Град Бијељина 49.717 КМ

- Физичка лица СМС 39.379 КМ

- Општина Лопаре 9.617 КМ

- Патриот д.о.о. Бијељина 6.521 КМ

- БХ телеком д.д. Сарајево 3.685 КМ

- ХТ Еронет 3.544 КМ

- Градско гробље 3.493 КМ

- Партнер МКФ 1.440 КМ

- Електродистрибуција Пале 1.404 КМ

- Роттал доо Брезово Поље 1.023 КМ

- Остали 3.906 КМ

У к у п н **о 191.631 КМ**

Потраживања од ЈКП „Еко-ком“ Лопаре у износу од 5.136,30 КМ су пријављена у стечај, а налазе се на конту 209100 Исправка вриједности купаца.

Киосци Алекса имају дуг у износу од 8.488,55 КМ, а најстарији Рачун је од 10.01.2017.године. Власник наведену фирму је продао фирми Shop & go doo Бијељина која такође има дуг у износу од 1.240,00 КМ (њен најстарији Рачун је од 22.10.2018.). Међутим, пошто су обје фирме спорне у вези плаћања, поднесена је тужба за наплату потраживања. Пресуду смо добили и покренут је извршни поступак за наплату. Наведени купци се налазе на конту 209100 Исправка вриједности купаца.

Рочност купаца је приказана у Прилогу: Преглед обавеза/потраживања конто 201000 .

Напомена 23.

Друга краткорочна потраживања (АОП 046) износе 2.464 КМ, а односе се на збир аконтација за текуће трошкове 600 КМ и потраживања од Јавног фонда дјечије заштите по основу рефундација за породиљско боловање у износу од 1.864 КМ.

Напомена 24.

Краткорочни кредити повезаним правним лицима (АОП 048) износи 500 КМ. Односи се на позајмицу Синдикалној организацији ЈП “Дирекције за изградњу и развој града“ д.о.о. Бијељина.

Напомена 25.

Готовина (АОП 058) износи 68.087 КМ, а односи се на средства на трансакционим рачунима.

Напомена 26.

Губитак изнад висине капитала (АОП 063) износи 210.877 КМ и представља збир губитака из претходног периода умањен за нето добит по билансу 2019.године

Напомена 27.

Пословна актива (АОП 064) износи 512.669 КМ, што је једнако збиру сталне и текуће имовине, али и непокривеног губитка поменутог у претходној напомени.

Напомена 28.

Ванбилансна актива (АОП 065) износи 7.221.725 КМ и односи се на имовину „Града“ Бијељина. Увећана је за износ камата за лизинг у износу од 2.516 КМ.

Напомена 29.

Државни капитал (АОП 107) износи 2.000 и анулиран је губитком из 2012.г. (АОП 124)

Напомена 30.

Законске резерве (АОП 112) износиле су 200 КМ, али су, такође, анулиране губитком из 2012.године.

Напомена 31.

Дугорочни кредити (АОП 140) износи 134.948 КМ и односи се на кредит код Нове банке Бања Лука узет за инжињерске услуге наше фирме за уређење земљишта 6 локација власништва „Града“ Бијељина предвиђених за стамбено пословне објекте као што су аутобуска и жељезничка станица, стамбено насеље „Кнез Иво од Семберије“ и друге.

Гарант за овај кредит је буџет Града Бијељина.Рок враћања je продужен Анексом 1 Уговора о дугорочном кредиту бр. 0173120008, а исти је на снази од 11.03.2014.г. на 7 година .

Напомена 32.

Дугорочне обавезе по финансијском лизингу (АОП 141) износе 24.760 КМ и односе се на купљено ново ауто Škoda Octavia у износу од 40.000 КМ на рок отплате 5 година.

Напомена 33.

Добављачи у земљи (АОП 153) износе 115.882 КМ и односе се на следеће:

- „Патриот“ д.о.о. Бијељина 61.485 КМ

-„Вамарк“д.о.о. Бијељина 6.903 КМ

-„Гео окука“ д.о.о. Бијељина 6.552 КМ

- „АСВ“ инж.Бијељина 5.312 КМ

-„Корона“ д.о.о. Бијељина 4.549 КМ

- „Илић трговина доо Зворник 4.411 КМ

-„Ауторад“ ПЈ Бијељина 2.641 КМ

- „Олд-голд комерц“ доо Дворови 2.382 КМ

- „Електро-Бијељина“ 2.147 КМ

-„Ревифин“ доо Бијељина 2.000 КМ

-„Нестро петрол“ад Бања Лука 1.906 КМ

-„Елпринто“ доо Угљевик 1.332 КМ

- „Дрина осигурање“ Милићи 1.000 КМ

- Добављачи за нефакт.обавезе 9.684 КМ

- Остали 3.578 КМ

Укупно**: 115.882 КМ**

Рочност добављача је приказана у Прилогу: Преглед обавеза/потраживања конто 432000 .

Напомена 34.

Добављачи у иностранству (АОП 154) износе 21.709 КМ и односи се на дуг ЦИП Београд (21.120 КМ) и Удружење паркиралишта Београд (589 КМ).

Напомена 35.

Обавезе за зараде и накнаде (АОП 157) су 155.181 КМ и односе се на плате са порезима и доприносима за новембар и децембар 2019. године.

Напомена 36.

Друге обавезе (АОП 158) су 15.461 КМ и односе се на нето обавезе за Надзорни одбор (12.000 КМ), обавезе за УОППП (500 КМ), чланарина Привредној комори Бијељина из претходних година (2.961 КМ).

Напомена 37.

Порез на додату вриједност (АОП 159) је 18.372 КМ и односи се на ПДВ за децембар 2019. године.

Напомена 38.

Обавезе за остале порезе и доприносе (АОП 160) износе 13.141 КМ и односе се на накнаде за шуме и противпожарну заштиту, доприносе за професионалну рехабилитацију, порезе и доприносе за НО, као и за комуналну таксу за паркинге за децембар 2019 (8550 КМ ).

Напомена 39.

Обавезе за порез на добитак (АОП 161) износе 10.355 КМ.

Напомена 40.

Пасивна временска разграничења (АОП 162) износи 2.860 КМ и односе се на обавезе за УППП из 2013.г.- Војин Стојадиновић.

Напомена 41.

Пословна пасива (АОП 164) износи 512.669 КМ једнака је пословној активи (АОП 064)

Напомена 42.

Ванбилансна пасива (АОП 165) износи 7.221.725 КМ и објашњена је у напомени 28. (АОП 065)

Прилог:

- Биланс успјеха 2019.година

- Биланс стања 2018.година

- Преглед потраживања купаца

- Преглед обавеза добављачима

Д И Р Е К Т О Р

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Младен Петровић дипл.инж.грађ.