  

Јавни приход Града 555-001-00002959-16 Патријарха Павла бр. 1. +38755205472

ЈИБ: 4400315290000

Врста прихода 722591 Еmail: [skudsemberija@gmail.com](mailto:skudsemberija@gmail.com)

Буџетска организац. 0005503

Општина 005

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 216/20.

Датум: 31.03.2020.

**ПРОГРАМ РАДА**

**ЈАВНЕ УСТАНОВЕ СРПСКО КУЛТУРНО – УМЈЕТНИЧКО ДРУШТВО „СЕМБЕРИЈА“ БИЈЕЉИНА ЗА 2020. ГОДИНУ**

Бијељина, март 2020. године

УВОД

Јавна установа Српско културно – умјетничко друштво „Семберија“ Бијељина дјелује као самостална Јавна установа која је у својству правног лица самостална у свом раду. Основана је са циљем чувања и његовања културно - умјетничких традиција српског народа Семберских простора и Срба уопште. То се постиже кроз организовања културних догађаја и оживљавање културно - умјетничких активности на подручју Града Бијељина и општој афирмацији културних вриједности српског народа Семберских простора, те презенатацијом културних достигнућа у овој области у Семберији, Републици Српској и широј средини.

Подизањем општег нивоа културно – умјетничког живота на подручју Града Бијељина и остваривањем сарадње са другим градовима у којима друштво наступа и прављењем пријатељских веза између друштава и градова циљ нам је да што боље представимо Град Бијељину и Републику Српску.

Јавна установа Српско културно – умјетничко друштво „Семберија“ Бијељина свој рад спроводи кроз сегменте:

* истраживање у области фолклора и културне баштине семберског подручја;
* обогаћивање и освјежавање програма и набавка неопходне опреме;
* организовање концерата и манифестација на подручју Града Бијељина;
* организовање турнеја у иностранство и презентација нашег културног стваралаштва у другим земљама;
* организација и реализација културно – умјетничких програма
* медијска промоција друштва и Града Бијељина;

1. **СЕКЦИЈЕ ЈАВНЕ УСТАНОВЕ СРПСКО КУЛТУРНО – УМЈЕТНИЧКО ДРУШТВО „СЕМБЕРИЈА“ БИЈЕЉИНА**

Рад ЈУ СКУД „Семберија“ заснован је на Одлуци о оснивању, Статуту и Програму рада који усваја Скупштина Града Бијељина.

Основне активности Јавне установе Српско културно – умјетничко друштво „Семберија“ Бијељина огледају се у низу активности кроз које доприноси развоју културе, као и едукацији младих генерација у Граду Бијељина, а дјелује кроз следеће секције:

1. секција народних игара (шест ансамбала)

2. секција народних игара и плесова за ветеране

3. народни оркестар

4. школа народних инструмената

5. женска вокална секција (етно, народне, руске и др.пјесме)

6. мушка вокална секција (етно, народне, руске и др.пјесме)

7. ткачка секција

8. секција ручних радиности, шивење, плетење, вез, хеклање

9. школа класичних и модерних плесова

Значајно је нагласити да сви чланови ЈУ СКУД “Семберија” у свим секцијама дјелују без плаћања чланарине. Упис нових чланова се врши у два уписна рока у све секције и то прољетни и јесењи уписни рок.

* 1. **Секција народних игара**

Тежиште свих активности у Друштву је на секцији народних игара. Да би она функционисала добро неопходно је континуирано увећавање фундуса народних ношњи за потребе секције. Због тога се улажу велики напори да сваке године купимо нове дијелове ношње, а већ сами призводимо, односно ткамо појасеве, кецеље и друго што је Друштву потребно за одржавање достигнутог нивоа као и стварање услова за надградњу. То су неки од задатака који су пред СКУД-ом у 2020. години. Такође, постављање нових кореографија, једне у првом извођачком ансамблу и једне у дјечијем ансамблу. На тај начин ћемо обогатити наш постојећи репертоар који ћемо представити у току године, како на домаћим тако и на иностраним сценама.

**1.2. Секција народних игара и плесова за ветеране**

Секција која окупља ветеране је за само неколико мјесеци постала најбројнија секција у Друштву. Пробе се одрађују са великим ентузијазмом и чланова и кореографа асистента. Због тога су већ постигнути добри резултати , па је планирано да се поставе неколике кореографије са којима ће се Друштво представити на некој иностраној турнеји, а такође и на неким гостовањима локалног карактера.

**1.3. Народни оркестар**

Значај Народног оркестра за СКУД „Семберија“ је веома велики тако да је сасвим равноправан по важности са водећом секцијом народних игара и њихова синергија на пробама и наступима даје високе резултате.

У току 2020. године планирано је увођење гајди у оркестар. Та идеја постоји већ дуже вријеме, али није могла бити реализована збом недостатка финансијских средстава. То ће, свакако, дати нови квалитет звуку који оркестар производи пратећи одређене кореографије.

Репертоар који ће народни оркестар да његује јесте народна музика, класична музика и староградска музика.

**1.4. Школа народних инструмената**

ЈУ СКУД „Семберија“ школу народних инструмената његује већ дуже вријеме и показала се као врло корисна, па њен рад настављамо и у 2020. години. У школи се врши подучавање на инструментима као што су хармоника, гитара, виолина, бубањ, фрула, а од 2020. године и гајде.

Тако ће гајде, чији звук за извођење одређених композиција већ дуго времена недостаје, бити уврштене у народни оркестар.

**1.5. Женска вокална група**

Женска вокална група СКУД-а „Семберија“ броји око 20 чланица. Група успјешно пјевачки прати извођење многих кореографија, што поред учешћа и народног оркестра ЈУ СКУД „Семберија“ знатно одваја од осталих друштава која се баве нашом дјелатношћу, јер се приликом наступа не праве импровизације било које врсте.

Женска вокална група има широк репертоар пјесама, а то су етно, народне, руске, македонске, црногорске и многе друге. Често на позив локалних телевизија гостују у музичким програмима.

**1.6. Мушка вокална група**

Мушка вокална група ЈУ СКУД-а „Семберија“ броји од 10 до 15 чланова. Мушка група, као и женска успјешно пјевачки прати извођење многих кореографија и значајно је допринијела квалитету и општем утиску када је у питању цјелокупан рад ЈУ СКУД-а „Семберија“. Мушка вокална група интензивно ради на проширивању свог репертоара са намјером да квалитет рада дигну на виши ниво.

**1.7. Ткачка секција**

Ткачка секција има велики значај за СКУД „Семберију“ из неколико разлога. У ткачкој секцији се израђују појасеви и кецеље за потребе кореографија које су на репертоару. Такође је битна због задатка који је пред себе ставио ЈУ СКУД „Семберија“, а то је очување огромног националног блага које је вијековима настајало на овим просторима, између осталог и **семберски цвијет** који је мустра са семберских простора, а који се врло често користи као мотив у изради многих тканих комада. Предвиђено је да секција половином 2020. године направи своју изложбу у просторијама испред Центра за културу.

**1.8. Секција ручних радиности**

Шивење, плетење, вез и хеклање су ручне радиности које ће употпунити активности којима обезбјеђујемо производњу дијелова народне ношње потребних за постављање нових кореографија, као и рестаурацију постојећих костима. Тиме ћемо затворити један производни круг, а традицију подржати и помоћи да и даље живи, како у овом времену тако и у будућности.

**1.9. Школа класичних и модерних плесова**

ЈУ СКУД „Семберија“ има за циљ да обухвати што више врста „игре“ коју су људи упражњавали вијековима у различитим приликама, а исто тако и игара које су настајале у новије вријеме. Међу тим играма су и плесови танго, валцер, салса, румба, самба, зумба и многи други. Интересовање бијељинаца ће издефинисати и наметнути који плесови ће се учити у оквиру школе плеса.

**2. ПЛАН АКТИВНОСТИ ЗА 2020. ГОДИНУ**

**2.1. Јануар**

* + учешће у литији на Бадњу вече,
  + учешће у божићном програму БН ТВ
  + припреме нових кореографија и одабир нових пјесама за фолклорну секцију, народни оркестар, женску вокалну групу, мушку вокалну групу:

**2.2. Фебруар**

* + конкурс за упис нових чланова у школу класичних и модерних плесова;
  + ткање појасева за женску вокалну групу
  + сивење хаљина за женску вокалну групу
  + промовисање СКУД-а у медијима:

**2.3. Март**

- израда нових пројеката за конкурсе

- расписивање ванредног конкурса за пријем нових чланова у све секције

- припреме за априлске програме.

- припрема ветерана за васкршње наступе

**2.4. Април**

* + Лазарице - традиционална манифестација ЈУ СКУД-а „Семберија“ испред цркве Светог Ђорђа и зграде Скупштине Града Бијељина;

- Снимање васкршњег програма на БН ТВ

- Постављање нове кореографије у дјечијем ансамблу;

- Концерт за Дан полиције;

- Учешће у медијима.

**2.5. Мај**

* + путовање у Бању Ковиљачу на фестивал и то првог извођачког ансамбла, првог дјечијег ансамбла и оркестра
  + припрема за годишњи концерт;
  + учешће првог извођачког ансамбла на ИН ТВ;

упис у школу ткања;

* + Аплицирање на конкурс Министарства за образовање и културу Републике Српске

**2.6. Јун**

- обиљежавање славе Јавне установе Српско културно – умјетничко друштво

“Семберија” Видовдан;

* + годишњи концерт;
  + упис у секцију ветерана;
  + аплицирање на конкурс Министарства за трговину и туризам Републике Српске

**2.7. Јул**

* програм за обиљежавање славе Илино, мјесне заједнице Јања;
* припреме за Пантелинске дане
* ткање појасева и кецеља за потребе ЈУ СКУД „Семберија“ у ткачкој секцији;
* упис у школу ткања;

**2.8. Август**

* расписивање редовног конкурса за упис нових чланова у све секције;
* учешће у медијима;
* рамјена културних активности кроз разне врсте радионица, семинара, концерата, изложби
* организовање и учешће у програму славе Града, Пантелино;
* учешће на међународном дјечијем фестивалу фолклора „Лицидерско срце“ у Ужицу;

**2.9. Септембар**

* припрема и почетак конкурса за упис у фолклорну секцију (почетници);
* конкурс за упис ветерана у фолклорну секцију;
* Путовање у Ростов, Русија, на Медјународни фестивал фолклора
* постављање нове кореографије првом ансамблу народних игара;

**2.10. Октобар**

- упис у школу плеса;

- упис у школу ткања;

- обука за свирање на гајдама;

- припреме за заједничке концерте ЈУ СКУД „Семберија“ и сличних друштава из Лознице,

Сремске Митровице, Шида, и осталих градова из окружења;

* сусрет пријатељских друштава из окружења (дочек и гостовања), као и организовање стручног усавршавања;

**2.11. Новембар**

- ткање украсних поклон врећица за потребе ЈУ СКУД „Семберија“ у ткачкој секцији;

- припреме за заједничке наступе, заједничке радионице, заједничке изложбе креативаца, градова из окружења;

* гостовање у Тузли, на фестивалу фолклора;

**2.12. Децембар**

- припрема и организовање Никољданског концерта;

- учешће у новогодишњим програмима локалних телевизија;

- гостовање у Бечу, Аустрија

**3. ОРГАНИЗОВАЊЕ ТУРНЕЈЕ У ИНОСТРАНСТВУ И УЧЕШЋЕ НА ФЕСТИВАЛИМА У ОКРУЖЕЊУ**

Предвиђено је да у току 2020. године први извођачки ансамбл, дјечији ансамбл народних игара, народни оркестар и женска и мушка вокална група буду равномјерно заступљени како у Републици Српској, тако и у иностранству.

Трошкове за путовање на фестивале ћемо покушати да обезбиједимо уз помоћ локалне заједнице, спонзора, донатора, те дијелом чланова Друштва.

**ЗАКЉУЧАК**

ЈУ СКУД „Семберија“ жели да кроз рад својих секција, фолклорне, музичке, пјевачке, ткачке, заинтересује младе генерације да се приближе традицији и култури уопште. Ангажовање младих људи у друштвено значајним активностима ће помоћи да се сачувају од свакодневног лошег утицаја којем су изложени као што су алкохол, дрога, погрешна употреба друштвених мрежа и слично, а такође и њиховом здравијем одрастању.

То ће допринијети њиховом осјећају да су друштвено признати и корисни, а тиме помажемо нашем граду, као и нашој држави.

Директор

ЈУ СКУД „Семберија“ Бијељина

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранка Марковић Савчић